CELEX: 32021R1963
Language: lt
Date: 2021-11-08 00:00:00
Title: Komisijos įgyvendinimo reglamentas (ES) 2021/1963 2021 m. lapkričio 8 d. kuriuo iš dalies keičiamos Reglamento (ES) Nr. 1321/2014 nuostatos dėl techninės priežiūros organizacijų saugos valdymo sistemų ir tas reglamentas ištaisomas (Tekstas svarbus EEE)

2021 11 12   
               
               
                  LT
               
               
                  Europos Sąjungos oficialusis leidinys
               
               
                  L 400/18
               
            
         KOMISIJOS ĮGYVENDINIMO REGLAMENTAS (ES) 2021/1963
         2021 m. lapkričio 8 d.
         kuriuo iš dalies keičiamos Reglamento (ES) Nr. 1321/2014 nuostatos dėl techninės priežiūros organizacijų saugos valdymo sistemų ir tas reglamentas ištaisomas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2018 m. liepos 4 d. Europos Parlamento ir Tarybos reglamentą (ES) 2018/1139 dėl bendrųjų civilinės aviacijos taisyklių, ir kuriuo įsteigiama Europos Sąjungos aviacijos saugos agentūra, iš dalies keičiami Europos Parlamento ir Tarybos reglamentai (EB) Nr. 2111/2005, (EB) Nr. 1008/2008, (ES) Nr. 996/2010, (ES) Nr. 376/2014 ir direktyvos 2014/30/ES ir 2014/53/ES bei panaikinami Europos Parlamento ir Tarybos reglamentai (EB) Nr. 552/2004 ir (EB) Nr. 216/2008 bei Tarybos reglamentas (EEB) Nr. 3922/91 (1), ypač į jo 17 straipsnio 1 dalies g punktą, 62 straipsnio 14 ir 15 dalis ir 72 straipsnio 5 dalį,
         kadangi:
         
                     (1)
                  
                  
                     Komisijos reglamentu (ES) Nr. 1321/2014 (2) nustatyti orlaivių nepertraukiamojo tinkamumo skraidyti reikalavimai, įskaitant techninės priežiūros organizacijoms taikomus reikalavimus;
                  
               
                     (2)
                  
                  
                     kaip numatyta Reglamento (ES) 2018/1139 II priedo 3.1 punkto b papunktyje, patvirtintos techninės priežiūros organizacijos pagal vykdomos veiklos rūšį ir organizacijos dydį turi įdiegti ir taikyti valdymo sistemą, kuria užtikrinama atitiktis tame priede nustatytiems esminiams reikalavimams, valdyti saugos riziką ir siekti nuolat tobulinti tą sistemą;
                  
               
                     (3)
                  
                  
                     pagal 1944 m. gruodžio 7 d. Čikagoje pasirašytos Tarptautinės civilinės aviacijos konvencijos (toliau – Čikagos konvencija) 19 priedą kompetentingos institucijos turi reikalauti, kad patvirtintos techninės priežiūros organizacijos, teikiančios paslaugas tarptautinio komercinio oro transporto lėktuvų ar sraigtasparnių naudotojams, įdiegtų saugos valdymo sistemą;
                  
               
                     (4)
                  
                  
                     todėl visose techninės priežiūros organizacijose, kurioms taikomas Reglamento (ES) Nr. 1321/2014 II priedas (toliau – 145 dalyje nurodytos techninės priežiūros organizacijos), turėtų būti įdiegta valdymo sistema, kad būtų laikomasi Čikagos konvencijos 19 priede nustatytų Tarptautinės civilinės aviacijos organizacijos (ICAO) tarptautinių standartų ir rekomenduojamos praktikos;
                  
               
                     (5)
                  
                  
                     visos 145 dalyje nurodytos techninės priežiūros organizacijos turi sukurti pranešimo apie įvykius sistemą. Todėl Reglamento (ES) Nr. 1321/2014 II priedo nuostatos turėtų būti iš dalies pakeistos, siekiant užtikrinti, kad pranešimo apie įvykius sistema būtų sukurta kaip organizacijos valdymo sistemos dalis ir kad reikalavimai būtų suderinti su Europos Parlamento ir Tarybos reglamente (ES) Nr. 376/2014 (3) nustatytais reikalavimais;
                  
               
                     (6)
                  
                  
                     siekiant atsižvelgti į tas 145 dalyje nurodytas techninės priežiūros organizacijas, kurios taip pat yra patvirtintos pagal CAMO dalį, Reglamento (ES) Nr. 1321/2014 II priedo (145 dalies) bendrąsias nuostatas ir kompetentingoms institucijoms taikomus reikalavimus tikslinga suderinti su to reglamento Vc priede (CAMO dalyje) nustatytais reikalavimais;
                  
               
                     (7)
                  
                  
                     turėtų būti nustatytas pakankamas pereinamasis laikotarpis, kad techninės priežiūros organizacijos galėtų užtikrinti atitiktį šiuo reglamentu nustatytoms naujoms taisyklėms ir procedūroms;
                  
               
                     (8)
                  
                  
                     į Komisijos reglamentą (ES) Nr. 1178/2011 (4) nėra įtraukta nuostatų dėl licencijų išdavimo skraidantiesiems inžinieriams. Todėl Reglamento (ES) Nr. 1321/2014 II priedo 145.A.30 dalies j punkto 3 ir 4 papunkčiai turėtų būti iš dalies pakeisti, kad būtų išbraukta nuoroda į skraidančiųjų inžinierių licencijas. Tačiau remiantis tomis nuostatomis skraidantiesiems inžinieriams jau išduoti riboti įgaliojimai vykdyti techninės priežiūros sertifikavimą turėtų toliau galioti iki jų galiojimo pabaigos arba tol, kol jie bus panaikinti. Todėl 5 straipsnis turėtų būti atitinkamai iš dalies pakeistas;
                  
               
                     (9)
                  
                  
                     todėl Reglamentas (ES) Nr. 1321/2014 turėtų būti iš dalies pakeistas;
                  
               
                     (10)
                  
                  
                     Reglamento (ES) Nr. 1321/2014 I priedo (M dalies) M.A.403 dalies b punkte ir to reglamento I priedo (M dalies) VII priedėlyje pateiktos nuorodos į įvairius M.A.801 dalies elementus. Kadangi M.A.801 dalis pakeista Komisijos įgyvendinimo reglamentu (ES) 2019/1383 (5), M.A.403 dalies b punktas ir VII priedėlis turėtų būti atitinkamai iš dalies pakeisti;
                  
               
                     (11)
                  
                  
                     Reglamento (ES) Nr. 1321/2014 I priedo (M dalies) M.A.904 dalis iš dalies pakeista Įgyvendinimo reglamentu (ES) 2019/1383, kad importo nuostatos būtų taikomos ir orlaiviams, perkeltiems iš reglamentavimo sistemos, kurioje Reglamentas (ES) 2018/1139 netaikomas. Tas pats pakeitimas turėtų būti padarytas ir Reglamento (ES) Nr. 1321/2014 Vb priedo (ML dalies) ML.A.906 dalyje, siekiant suderinti Vb priedo (ML dalies) importo nuostatų taikymo sritį su I priedo (M dalies) nuostatų taikymo sritimi. Todėl Reglamentas (ES) Nr. 1321/2014 turėtų būti iš dalies pakeistas;
                  
               
                     (12)
                  
                  
                     Reglamento (ES) Nr. 1321/2014 I priedo (M dalies) M.A.502 dalies c punkte nurodytos B kategorijos organizacijos. Kadangi į Vd priedą (CAO dalį) B kategorijos organizacijos neįtrauktos, M.A.502 dalies c punkte turėtų būti daroma nuoroda į variklių techninės priežiūros organizaciją. Todėl Reglamento (ES) Nr. 1321/2014 I priedo (M dalies) M.A.502 dalies c punktas turėtų būti ištaisytas;
                  
               
                     (13)
                  
                  
                     šiame reglamente nustatytos priemonės grindžiamos Europos Sąjungos aviacijos saugos agentūros nuomone Nr. 04/2020 (6), parengta pagal Reglamento (ES) 2018/1139 75 straipsnio 2 dalies b punktą ir 76 straipsnio 1 dalį;
                  
               
                     (14)
                  
                  
                     šiame reglamente nustatytos priemonės atitinka pagal Reglamento (ES) 2018/1139 127 straipsnio 1 dalį įsteigto komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamentas (ES) Nr. 1321/2014 iš dalies keičiamas taip:
            
                        1)
                     
                     
                        4 straipsnis papildomas 7 dalimi:
                        
                           „7.   Nukrypstant nuo II priedo (145 dalies) 145.B.350 dalies d punkto 1 ir 2 papunkčių, pagal II priedą (145 dalį) išduotą galiojantį patvirtinimo pažymėjimą turinti techninės priežiūros organizacija visus pažeidimus, susijusius su II priedo reikalavimų, nustatytų Komisijos reglamentu (ES) 2021/1963 (*1) nesilaikymu, gali ištaisyti iki 2024 m. gruodžio 2 d.
                           Jei po 2024 m. gruodžio 2 d. organizacija šių pažeidimų nėra ištaisiusi, patvirtinimo pažymėjimas visiškai ar iš dalies atšaukiamas ar apribojamas arba sustabdomas jo galiojimas.
                        
                        
                           (*1)  OL L 400, 2021 11 12, p. 18“;"
                        
                     
                  
                        2)
                     
                     
                        5 straipsnis papildomas 7 dalimi:
                        
                           „7.   Riboti už išleidimą atsakingų darbuotojų įgaliojimai, skraidančiojo inžinieriaus licencijos turėtojams pagal II priedo (145 dalies) 145.A.30 dalies j punkto 3 arba 4 papunktį suteikti iki 2022 m. gruodžio 2 d., galioja iki jų galiojimo pabaigos arba tol, kol techninės priežiūros organizacija juos atšaukia.“;
                        
                     
                  
                        3)
                     
                     
                        I priedas (M dalis) iš dalies keičiamas pagal šio reglamento I priedą;
                     
                  
                        4)
                     
                     
                        II priedas (145 dalis) iš dalies keičiamas pagal šio reglamento II priedą;
                     
                  
                        5)
                     
                     
                        Vb priedas (ML dalis) iš dalies keičiamas pagal šio reglamento III priedą.
                     
                  
         
            2 straipsnis
            Reglamento (ES) Nr. 1321/2014 I priedas (M dalis) ištaisomas pagal šio reglamento IV priedą.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2022 m. gruodžio 2 d.
            Tačiau nuo 2021 m. gruodžio 2 d. taikomos šios nuostatos:
            
                        a)
                     
                     
                        2 straipsnis;
                     
                  
                        b)
                     
                     
                        I priedo 2 ir 4 punktai;
                     
                  
                        c)
                     
                     
                        III priedas.
                     
                  
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. lapkričio 8 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 212, 2018 8 22, p. 1.
         
            (2)  2014 m. lapkričio 26 d. Komisijos reglamentas (ES) Nr. 1321/2014 dėl orlaivių nepertraukiamojo tinkamumo skraidyti ir aviacijos produktų, dalių bei prietaisų tinkamumo naudoti ir šias užduotis atliekančių organizacijų bei darbuotojų patvirtinimo (OL L 362, 2014 12 17, p. 1).
         
            (3)  2014 m. balandžio 3 d. Europos Parlamento ir Tarybos reglamentas (ES) Nr. 376/2014 dėl pranešimo apie civilinės aviacijos įvykius, jų analizės ir tolesnės veiklos, kuriuo iš dalies keičiamas Europos Parlamento ir Tarybos reglamentas (ES) Nr. 996/2010 ir panaikinama Europos Parlamento ir Tarybos direktyva 2003/42/EB ir Komisijos reglamentai (EB) Nr. 1321/2007 ir (EB) Nr. 1330/2007 (OL L 122, 2014 4 24, p. 18).
         
            (4)  2011 m. lapkričio 3 d. Komisijos reglamentas (ES) Nr. 1178/2011, kuriuo pagal Europos Parlamento ir Tarybos reglamentą (EB) Nr. 216/2008 nustatomi su civilinės aviacijos orlaivių įgula susiję techniniai reikalavimai ir administracinės procedūros (OL L 311, 2011 11 25, p. 1).
         
            (5)  2019 m. liepos 8 d. Komisijos įgyvendinimo reglamentas (ES) 2019/1383, kuriuo dėl nepertraukiamąjį tinkamumą skraidyti užtikrinančių organizacijų saugos valdymo sistemų ir dėl bendrosios aviacijos orlaivių techninės priežiūros ir nepertraukiamojo tinkamumo skraidyti užtikrinimo reikalavimų sušvelninimo iš dalies keičiamas ir ištaisomas Reglamentas (ES) Nr. 1321/2014 (OL L 228, 2019 9 4, p. 1).
         
            (6)  https://www.easa.europa.eu/document-library/opinions
      
      
         
            I PRIEDAS
            I priedas (M dalis) iš dalies keičiamas taip:
            
                        (1)
                     
                     
                        turinyje IV priedėlio pavadinimas pakeičiamas taip:
                        
                                     
                                 
                                 
                                    „IV priedėlis. Klasių ir kategorijų sistema, taikytina nustatant I priede (M dalyje) nurodytų techninės priežiūros organizacijų patvirtinimo sąlygas“;
                                 
                              
                  
                        (2)
                     
                     
                        M.A.403 dalies b punktas pakeičiamas taip:
                        
                                    „b)
                                 
                                 
                                    Tik už išleidimą atsakingi darbuotojai, nurodyti M.A.801 dalies b punkto 1 papunktyje, šio priedo F poskyryje, II priede (145 dalyje) ar Vd priede (CAO dalyje), arba pagal šio priedo M.A.801 dalies c punktą įgaliotas asmuo, atsižvelgdami į šio priedo M.A.401 dalyje nurodytus techninės priežiūros duomenis, gali spręsti, ar orlaivio defektas kelia didelį pavojų skrydžio saugai, ir dėl to sprendžia, kada ir kokių ištaisomųjų veiksmų turi būti imtasi prieš kitą skrydį, o kokių defektų šalinimą galima atidėti. Tačiau šis reikalavimas netaikomas, jei pilotas arba už išleidimą atsakingi darbuotojai naudoja minimalios įrangos sąrašą.“;
                                 
                              
                  
                        (3)
                     
                     
                        IV priedėlis iš dalies keičiamas taip:
                        
                                    a)
                                 
                                 
                                    pavadinimas pakeičiamas taip:
                                    
                                       
                                          „IV priedėlis
                                          
                                             Klasių ir kategorijų sistema, taikytina nustatant I priedo (M dalies) F poskyryje nurodytų techninės priežiūros organizacijų patvirtinimo sąlygas
                                          
                                       
                                    “;
                              
                                    b)
                                 
                                 
                                    1 ir 2 punktai pakeičiami taip:
                                    
                                                „1.
                                             
                                             
                                                Išskyrus atvejus, kai 11 punkte nurodytoms mažiausioms organizacijoms nustatoma kitaip, 12 punkte nurodytoje lentelėje pateikiama standartinė techninės priežiūros organizacijos patvirtinimo pagal I priedo (M dalies) F poskyrį sistema. Organizacijai turi būti suteikiamas patvirtinimas, kurio apimtis – nuo vienos klasės ir kategorijos su apribojimais iki visų klasių ir kategorijų su apribojimais.
                                             
                                          
                                                2.
                                             
                                             
                                                Be 12 punkte nurodytos lentelės, patvirtinta techninės priežiūros organizacija savo darbo apimtį privalo nurodyti savo techninės priežiūros organizacijos vadove.“;
                                             
                                          
                              
                                    c)
                                 
                                 
                                    8–12 punktai pakeičiami taip:
                                    
                                                „8.
                                             
                                             
                                                
                                                   Apribojimo skyrius skirtas tam, kad kompetentingos institucijos konkrečiai organizacijai patvirtinimą galėtų suteikti atsižvelgdamos į jos ypatybes. Kategorijos patvirtinime nurodomos tik tuo atveju, jeigu jos yra tinkamai apibrėžtos. 12 punkte nurodytoje lentelėje nustatyti galimi apribojimo tipai. Nors techninė priežiūra nurodoma kiekvienos klasės pabaigoje, leidžiama pabrėžti techninės priežiūros užduotį, o ne orlaivio, variklio tipą arba gamintoją, jeigu tai labiau atitinka organizacijos interesus (pavyzdžiu galėtų būti avionikos sistemos ir jų techninė priežiūra). Toks teiginys apribojimo skyriuje nurodo, kad techninės priežiūros organizacija yra patvirtinta atlikti techninę priežiūrą, įskaitant šio tam tikro tipo darbus ir užduotis.
                                             
                                          
                                                9.
                                             
                                             
                                                Kai A ir B klasių apribojimų skirsnyje daroma nuoroda į seriją, tipą ir grupę, serija reiškia konkrečią tipo seriją, pvz., serijas „Cessna 150“, „Cessna 172“ ar „Beech 55“ arba seriją „Continental O-200“ ir t. t.; tipas – tai konkretus tipas arba modelis, pvz., tipas „Cessna 172RG“; leidžiama nurodyti bet kokį serijų arba tipų skaičių; grupė – tai, pvz., vieną stūmoklinį variklį turintis „Cessna“ orlaivis arba turbokompresoriaus neturintis stūmoklinis variklis „Lycoming“ ir t. t.
                                             
                                          
                                                10.
                                             
                                             
                                                Jeigu naudojamas ilgasis įrangos, kurios techninę priežiūrą gali atlikti remonto įmonė ir už kurios išleidimą eksploatuoti ji yra atsakinga, sąrašas, kuris gali būti dažnai keičiamas, tada šie pakeitimai daromi taikant netiesioginę patvirtinimo procedūrą, kuri nurodyta M.A.604 dalies c punkte ir M.B.606 dalies c punkte.
                                             
                                          
                                                11.
                                             
                                             
                                                Techninės priežiūros organizacijai, kuri visiems techninės priežiūros darbams planuoti ir jiems atlikti samdo tik vieną darbuotoją, galima suteikti tik tam tikros kategorijos patvirtinimą. Didžiausi leidžiami apribojimai:
                                                
                                                            KLASĖ
                                                         
                                                         
                                                            KATEGORIJA
                                                         
                                                         
                                                            APRIBOJIMAS
                                                         
                                                      
                                                            ORLAIVIO KLASĖ
                                                         
                                                         
                                                            A2 KATEGORIJA: 5 700  KG IR MAŽESNĖS MASĖS LĖKTUVAI
                                                         
                                                         
                                                            STŪMOKLINIS VARIKLIS, 5 700  KG IR MAŽESNĖS MASĖS
                                                         
                                                      
                                                            ORLAIVIO KLASĖ
                                                         
                                                         
                                                            A3 KATEGORIJA: SRAIGTASPARNIAI
                                                         
                                                         
                                                            VIENAS STŪMOKLINIS VARIKLIS, 3 175  KG IR MAŽESNĖS MASĖS
                                                         
                                                      
                                                            ORLAIVIO KLASĖ
                                                         
                                                         
                                                            A4 KATEGORIJA: ORLAIVIS, IŠSKYRUS A1, A2 ir A3 KATEGORIJAS
                                                         
                                                         
                                                            APRIBOJIMŲ NENUSTATYTA
                                                         
                                                      
                                                            VARIKLIŲ KLASĖS
                                                         
                                                         
                                                            B2 KATEGORIJA: STŪMOKLINIS
                                                         
                                                         
                                                            MAŽESNĖS GALIOS NEI 450 AJ
                                                         
                                                      
                                                            KOMPONENTŲ KLASĖ: IŠSKYRUS SUKOMPLEKTUOTUS VARIKLIUS ARBA PAGALBINES JĖGAINES
                                                         
                                                         
                                                            NUO C1 IKI C22
                                                         
                                                         
                                                            PAGAL ĮRANGOS, KURIOS TECHNINĘ PRIEŽIŪRĄ GALI ATLIKTI REMONTO ĮMONĖ IR UŽ KURIOS IŠLEIDIMĄ EKSPLOATUOTI JI YRA ATSAKINGA, SĄRAŠĄ
                                                         
                                                      
                                                            SPECIALI KLASĖ
                                                         
                                                         
                                                            D1: NEARDOMIEJI BANDYMAI (NDT)
                                                         
                                                         
                                                            NEARDOMŲJŲ BANDYMŲ METODAS (-AI) TURI BŪTI NUSTATYTAS (-I)
                                                         
                                                      Reikia atkreipti dėmesį į tai, kad kompetentinga institucija tos organizacijos patvirtinimo sąlygas gali dar labiau apriboti, atsižvelgdama į konkrečios organizacijos pajėgumą.
                                             
                                          
                                                12.
                                             
                                             
                                                Lentelė
                                                
                                                            KLASĖ
                                                         
                                                         
                                                            KATEGORIJA
                                                         
                                                         
                                                            APRIBOJIMAS
                                                         
                                                         
                                                            TECHNINĖ ORLAIVIO PRIEŽIŪRA ANGARE
                                                         
                                                         
                                                            PRIEŠSKRYDINĖ ORLAIVIO TECHNINĖ PRIEŽIŪRA
                                                         
                                                      
                                                            ORLAIVIS
                                                         
                                                         
                                                            A2 5 700  kg ir mažesnės masės lėktuvai
                                                         
                                                         
                                                            [Nurodomas lėktuvo gamintojas arba grupė, serija ar tipas ir (arba) techninės priežiūros užduotis (-ys)]
                                                            
                                                               Pavyzdys: DHC-6 Twin Otter Series
                                                            
                                                            Nurodyti, ar leidžiama išduoti tinkamumo skraidyti patikros pažymėjimus.
                                                         
                                                         
                                                            [TAIP / NE] (*1)
                                                            
                                                         
                                                         
                                                            [TAIP / NE]  (*1)
                                                            
                                                         
                                                      
                                                            A3 Sraigtasparniai
                                                         
                                                         
                                                            [Nurodomas sraigtasparnių gamintojas arba grupė, serija ar tipas ir (arba) techninės priežiūros užduotis (-ys)]
                                                            
                                                               Pavyzdys: Robinson R44
                                                            
                                                         
                                                         
                                                            [TAIP / NE]  (*1)
                                                            
                                                         
                                                         
                                                            [TAIP / NE]  (*1)
                                                            
                                                         
                                                      
                                                            A4 Orlaiviai, išskyrus A1, A2 ir A3 kategorijas
                                                         
                                                         
                                                            [Nurodoma orlaivių kategorija (sklandytuvas, oro balionas, dirižablis ir t. t.), gamintojas arba grupė, serija ar tipas ir (arba) techninės priežiūros užduotis (-ys)]
                                                            Nurodyti, ar leidžiama išduoti tinkamumo skraidyti patikros pažymėjimus.
                                                         
                                                         
                                                            [TAIP / NE] (*1)
                                                            
                                                         
                                                         
                                                            [TAIP / NE] (*1)“;
                                                         
                                                      
                                                            VARIKLIAI
                                                         
                                                         
                                                            B1 Turbininiai
                                                         
                                                         
                                                            [Nurodoma variklio serija arba tipas ir (arba) techninės priežiūros užduotis (-ys)]
                                                            
                                                               Pavyzdys: PT6A Series
                                                            
                                                         
                                                      
                                                            B2 Stūmokliniai
                                                         
                                                         
                                                            [Nurodomas variklio gamintojas arba grupė, serija ar tipas ir (arba) techninės priežiūros užduotis (-ys)]
                                                         
                                                      
                                                            B3 Pagalbinė jėgainė
                                                         
                                                         
                                                            [Nurodomas variklio gamintojas arba serija ar tipas ir (arba) techninės priežiūros užduotis (-ys)]
                                                         
                                                      
                                                            KOMPONENTAI, IŠSKYRUS SUKOMPLEKTUOTUS VARIKLIUS ARBA PAGALBINES JĖGAINES
                                                         
                                                         
                                                            C1 Oro kondicionavimo ir hermetizavimo įrenginys
                                                         
                                                         
                                                            [Nurodoma orlaivio tipas arba orlaivio ar komponento gamintojas arba konkretus komponentas ir (arba) daroma nuoroda į įmonės žinyne pateikiamą įrangos, kurios techninę priežiūrą gali atlikti remonto įmonė ir už kurios išleidimą eksploatuoti ji yra atsakinga, sąrašą ir (arba) techninės priežiūros užduotį (-is).]
                                                            
                                                               Pavyzdys: degalų tiekimo valdymo įtaisas PT6A
                                                            
                                                         
                                                      
                                                            C2 Autopilotas
                                                         
                                                      
                                                            C3 Ryšio ir navigacijos įranga
                                                         
                                                      
                                                            C4 Durys – Liukai
                                                         
                                                      
                                                            C5 Elektros energijos tiekimas ir apšvietimas
                                                         
                                                      
                                                            C6 Įranga
                                                         
                                                      
                                                            C7 Variklis – Pagalbinė jėgainė
                                                         
                                                      
                                                            C8 Vairai
                                                         
                                                      
                                                            C9 Degalai
                                                         
                                                      
                                                            C10 Sraigtasparnis – Rotoriai
                                                         
                                                      
                                                            C11 Sraigtasparnis – Pavara
                                                         
                                                      
                                                            C12 Hidraulinė sistema
                                                         
                                                      
                                                            C13 Būklės rodmenų teikimo ir registravimo sistema
                                                         
                                                      
                                                            C14 Važiuoklė
                                                         
                                                      
                                                            C15 Deguonies sistema
                                                         
                                                      
                                                            C16 Oro sraigtai
                                                         
                                                      
                                                            C17 Pneumatinė ir vakuumo sistema
                                                         
                                                      
                                                            C18 Apsauga nuo apledėjimo / lietaus / ugnies
                                                         
                                                      
                                                            C19 Langai
                                                         
                                                      
                                                            C20 Konstrukcijos dalys
                                                         
                                                      
                                                            C21 Vandens balastas
                                                         
                                                      
                                                            C22 Traukos jėgos padidinimas
                                                         
                                                      
                                                            SPECIALIOSIOS PASLAUGOS
                                                         
                                                         
                                                            D1 Neardomieji bandymai
                                                         
                                                         
                                                            [Nurodomas (-i) konkretus (-ūs) neardomųjų bandymų metodas (-ai)]
                                                         
                                                      
                                          
                              
                                    d)
                                 
                                 
                                    13 punktas išbraukiamas.
                                 
                              
                  
                        (4)
                     
                     
                        VII priedėlio įžanginis sakinys pakeičiamas taip:
                        „Toliau išvardyti darbai priskiriami prie M.A.801 dalies b punkto nurodytų sudėtingų techninės priežiūros darbų:“.
                     
                  
               (*1)  Išbraukti, kas netinka.“;
         
      
      
         
            II PRIEDAS
            II priedas (145 dalis) iš dalies keičiamas taip:
            
                        1)
                     
                     
                        turinys pakeičiamas taip:
                        „TURINYS
                        
                                    145.1
                                 
                                 Kompetentinga institucija
                                 
                              A SKYRIUS. TECHNINIAI IR ORGANIZACINIAI REIKALAVIMAI
                        
                                    145.A.10
                                 
                                 Taikymo sritis
                                 
                              
                                    145.A.15
                                 
                                 Paraiška išduoti organizacijos pažymėjimą
                                 
                              
                                    145.A.20
                                 
                                 Patvirtinimo sąlygos ir darbo apimtis
                                 
                              
                                    145.A.25
                                 
                                 Patalpoms taikomi reikalavimai
                                 
                              
                                    145.A.30
                                 
                                 Reikalavimai darbuotojams
                                 
                              
                                    145.A.35
                                 
                                 Už išleidimą atsakingi darbuotojai ir pagalbiniai darbuotojai
                                 
                              
                                    145.A.37
                                 
                                 Tinkamumo skraidyti patikros darbuotojai
                                 
                              
                                    145.A.40
                                 
                                 Įranga ir įrankiai
                                 
                              
                                    145.A.42
                                 
                                 Komponentai
                                 
                              
                                    145.A.45
                                 
                                 Techninės priežiūros duomenys
                                 
                              
                                    145.A.47
                                 
                                 Gamybos planavimas
                                 
                              
                                    145.A.48
                                 
                                 Techninės priežiūros atlikimas
                                 
                              
                                    145.A.50
                                 
                                 Techninės priežiūros sertifikavimas
                                 
                              
                                    145.A.55
                                 
                                 Įrašų tvarkymas
                                 
                              
                                    145.A.60
                                 
                                 Pranešimas apie įvykį
                                 
                              
                                    145.A.65
                                 
                                 Techninės priežiūros procedūros
                                 
                              
                                    145.A.70
                                 
                                 Techninės priežiūros organizacijos žinynas (MOE)
                                 
                              
                                    145.A.75
                                 
                                 Organizacijos teisės
                                 
                              
                                    145.A.85
                                 
                                 Organizacijos pakeitimai
                                 
                              
                                    145.A.90
                                 
                                 Patvirtinimo galiojimo trukmė
                                 
                              
                                    145.A.95
                                 
                                 Pažeidimai
                                 
                              
                                    145.A.120
                                 
                                 Atitikties užtikrinimo priemonės
                                 
                              
                                    145.A.140
                                 
                                 Prieiga
                                 
                              
                                    145.A.155
                                 
                                 Neatidėliotinas reagavimas į saugos problemą
                                 
                              
                                    145.A.200
                                 
                                 Valdymo sistema
                                 
                              
                                    145.A.202.
                                 
                                 Vidaus saugos pranešimų sistema
                                 
                              
                                    145.A.205
                                 
                                 Ranga ir subranga
                                 
                              B SKYRIUS. REIKALAVIMAI INSTITUCIJAI
                        
                                    145.B.005
                                 
                                 Taikymo sritis
                                 
                              
                                    145.B.115
                                 
                                 Priežiūros dokumentai
                                 
                              
                                    145.B.120
                                 
                                 Atitikties užtikrinimo priemonės
                                 
                              
                                    145.B.125
                                 
                                 Agentūros informavimas
                                 
                              
                                    145.B.135
                                 
                                 Neatidėliotinas reagavimas į saugos problemą
                                 
                              
                                    145.B.200
                                 
                                 Valdymo sistema
                                 
                              
                                    145.B.205
                                 
                                 Užduočių paskyrimas kompetentingiems subjektams
                                 
                              
                                    145.B.210
                                 
                                 Valdymo sistemos pakeitimai
                                 
                              
                                    145.B.220
                                 
                                 Įrašų tvarkymas
                                 
                              
                                    145.B.300
                                 
                                 Priežiūros principai
                                 
                              
                                    145.B.305
                                 
                                 Priežiūros programa
                                 
                              
                                    145.B.310
                                 
                                 Pradinio sertifikavimo tvarka
                                 
                              
                                    145.B.330
                                 
                                 Pakeitimai. Organizacijos
                                 
                              
                                    145.B.350
                                 
                                 Pažeidimai ir taisomieji veiksmai; pastabos
                                 
                              
                                    145.B.355
                                 
                                 Pažymėjimo galiojimo sustabdymas, pažymėjimo apribojimas ir atšaukimas
                                 
                              
                                    I priedėlis.
                                 
                                 Oficialus išleidimo pažymėjimas – EASA 1 forma
                                 
                              
                                    II priedėlis.
                                 
                                 Klasių ir kategorijų sistema, taikytina nustatant 145 dalyje nurodytų techninės priežiūros organizacijų patvirtinimo sąlygas
                                 
                              
                                    III priedėlis.
                                 
                                 Techninės priežiūros organizacijos pažymėjimas – EASA 3-145 forma
                                 
                              
                                    IV priedėlis.
                                 
                                 Naudojimosi 145.A.30 dalies j punkto 1 ir 2 papunkčiuose nurodyto pagal III priedą (66 dalį) nekvalifikuoto personalo paslaugomis sąlygos“;
                                 
                              
                  
                        2)
                     
                     
                        145.1 dalis pakeičiama taip:
                        „145.1   Kompetentinga institucija
                        
                        Taikant šį priedą, kompetentinga institucija – tai:
                        
                                    1.
                                 
                                 
                                    jei tai yra organizacijos, kurių pagrindinė verslo vieta yra teritorijoje, už kurią valstybė narė atsako pagal 1944 m. gruodžio 7 d. Čikagoje pasirašytą Tarptautinės civilinės aviacijos konvenciją (toliau – Čikagos konvencija), – tos valstybės narės ar kitos valstybės narės pagal Reglamento (ES) 2018/1139 64 straipsnį paskirta institucija arba Agentūra, jei atsakomybė perskirta Agentūrai pagal Reglamento (ES) 2018/1139 64 arba 65 straipsnius, arba
                                 
                              
                                    2.
                                 
                                 
                                    jei tai yra organizacijos, kurių pagrindinė verslo vieta yra ne teritorijoje, už kurią pagal Čikagos konvenciją atsako valstybė narė, – Agentūra.“;
                                 
                              
                  
                        3)
                     
                     
                        A skyriaus pavadinimas pakeičiamas taip:
                        „A SKYRIUS   TECHNINIAI IR ORGANIZACINIAI REIKALAVIMAI“;
                        
                     
                  
                        4)
                     
                     
                        145.A.10 dalis pakeičiama taip:„145.A.10   Taikymo sritis
                        Šiame skyriuje nustatomi reikalavimai, kuriuos organizacija turi atitikti, kad jai būtų išduotas patvirtinimo atlikti orlaivio ir komponentų techninę priežiūrą pažymėjimas arba pratęstas jo galiojimas.“;
                     
                  
                        5)
                     
                     
                        145.A.15 dalis pakeičiama taip:
                        „145.A.15   Paraiška išduoti organizacijos pažymėjimą
                        
                        
                                    a)
                                 
                                 
                                    Paraiška išduoti pažymėjimą arba iš dalies pakeisti esamą pažymėjimą pagal šį priedą pateikiama kompetentingos institucijos nustatyta forma ir būdu, atsižvelgiant į taikomus I priedo (M dalies), Vb priedo (ML dalies) ir šio priedo reikalavimus.
                                 
                              
                                    b)
                                 
                                 
                                    Pareiškėjai, prašantys išduoti pradinį pažymėjimą pagal šį priedą, kompetentingai institucijai pateikia:
                                    
                                                1.
                                             
                                             
                                                išankstinio audito, kurį organizacija atliko pagal I priede (M dalyje), Vb priede (ML dalyje) ir šiame priede nustatytus reikalavimus, rezultatus;
                                             
                                          
                                                2.
                                             
                                             
                                                dokumentus, kuriais įrodoma, kaip jie įvykdys šiame reglamente nustatytus reikalavimus.“;
                                             
                                          
                              
                  
                        6)
                     
                     
                        145.A.20 dalis pakeičiama taip:
                        „145.A.20   Patvirtinimo sąlygos ir darbo apimtis
                        
                        
                                    a)
                                 
                                 
                                    Organizacijos darbo apimtis nurodoma techninės priežiūros organizacijos žinyne (MOE, angl. maintenance organisation exposition), kaip numatyta 145.A.70 dalyje.
                                 
                              
                                    b)
                                 
                                 
                                    Organizacija laikosi patvirtinimo sąlygų, pridėtų prie kompetentingos institucijos išduoto organizacijos pažymėjimo, ir MOE nustatytos darbo apimties.“;
                                 
                              
                  
                        7)
                     
                     
                        145.A.30 dalis iš dalies keičiama taip:
                        
                                    a)
                                 
                                 
                                    a, b ir c punktai pakeičiami taip:
                                    
                                                „a)
                                             
                                             
                                                Organizacija skiria atsakingą vadovą, kuriam suteikiami tarnybiniai įgaliojimai užtikrinti, kad visa organizacijos vykdoma techninės priežiūros veikla galėtų būti finansuojama ir vykdoma pagal Reglamentą (ES) 2018/1139 ir jo deleguotuosius bei įgyvendinimo aktus. Atsakingas vadovas:
                                                
                                                            1.
                                                         
                                                         
                                                            užtikrina, kad būtų prieinami visi techninei priežiūrai pagal atitinkamai šį priedą, I priedą (M dalį) ir Vb priedą (ML dalį) atlikti ir organizacijos pažymėjimui išlaikyti reikalingi ištekliai;
                                                         
                                                      
                                                            2.
                                                         
                                                         
                                                            parengia ir įgyvendina 145.A.200 dalies a punkto 2 papunktyje nurodytą saugos politiką;
                                                         
                                                      
                                                            3.
                                                         
                                                         
                                                            įrodo, kad yra iš esmės susipažinęs su šiuo reglamentu.
                                                         
                                                      
                                          
                                                b)
                                             
                                             
                                                Atsakingas vadovas paskiria asmenį arba asmenų grupę, atstovaujančius valdymo struktūrai techninės priežiūros funkcijų vykdymo srityje ir įpareigotus užtikrinti, kad organizacija veiktų pagal MOE ir patvirtintas procedūras. Procedūromis turi būti aiškiai nustatyta, kas pavaduoja tam tikrą asmenį, jeigu jo ilgą laiką nebūtų.
                                             
                                          
                                                c)
                                             
                                             
                                                Atsakingas vadovas paskiria asmenį ar asmenų grupę, kurie pagal valdymo sistemą turi valdyti atitikties stebėsenos funkciją.“;
                                             
                                          
                              
                                    b)
                                 
                                 
                                    įterpiami ca, cb ir cc punktai:
                                    
                                                „ca)
                                             
                                             
                                                Atsakingas vadovas paskiria asmenį ar asmenų grupę, kurie pagal valdymo sistemą turi vadovauti rengiant, administruojant ir prižiūrint veiksmingus saugos valdymo procesus.
                                             
                                          
                                                cb)
                                             
                                             
                                                Pagal b, c ir ca punktus paskirtas asmuo ar asmenų grupė atsiskaito atsakingam vadovui ir gali tiesiogiai su juo bendrauti, kad tinkamai informuotų jį apie atitikties ir saugos aspektus.
                                             
                                          
                                                cc)
                                             
                                             
                                                Pagal b, c ir ca punktus paskirtas asmuo arba asmenys privalo gebėti įrodyti, kad jie turi su orlaivio ar komponento technine priežiūra susijusių atitinkamų žinių, išsilavinimą ir pakankamos patirties, taip pat įrodyti, kad turi su šiuo reglamentu susijusių darbinių žinių.“;
                                             
                                          
                              
                                    c)
                                 
                                 
                                    d ir e punktai pakeičiami taip:
                                    
                                                „d)
                                             
                                             
                                                Organizacija privalo turėti techninei priežiūrai atlikti būtino darbo laiko tvarkaraštį, kuriuo užtikrinama, kad ji turi pakankamai tinkamos kvalifikacijos darbuotojų organizacijos veiklai pagal patvirtinimo sąlygas planuoti, vykdyti, prižiūrėti, tikrinti ir stebėti. Be to, organizacija parengia procedūrą atliktinam darbui iš naujo įvertinti, jeigu per kurią nors darbo pamainą arba laikotarpį iš tikrųjų būtų mažiau darbuotojų nei buvo planuota.
                                             
                                          
                                                e)
                                             
                                             
                                                Organizacija, laikydamasi su kompetentinga institucija suderintos tvarkos ir standarto, nustato ir kontroliuoja darbuotojų, atliekančių techninės priežiūros, tinkamumo skraidyti patikros, saugos valdymo ir atitikties stebėsenos užduotis, kompetenciją. Be su darbo užduotimis susijusios būtinosios patirties darbuotojų kompetencija turi apimti saugos valdymo principų taikymo, taip pat su žmogiškaisiais veiksniais ir žmogaus galimybėmis susijusių klausimų išmanymą, atsižvelgiant į darbuotojo užduotis ir atsakomybę organizacijoje.“;
                                             
                                          
                              
                                    d)
                                 
                                 
                                    j punktas iš dalies keičiamas taip:
                                    
                                                a)
                                             
                                             
                                                įžanginis sakinys pakeičiamas taip:
                                                
                                                            „j)
                                                         
                                                         
                                                            Nukrypdama nuo g ir h punktų organizacija, vykdydama įsipareigojimą laikytis III priedo (66 dalies), gali pasitelkti už išleidimą atsakingus darbuotojus ir pagalbinius darbuotojus, kurių kvalifikacija atitinka šias nuostatas:“;
                                                         
                                                      
                                          
                                                b)
                                             
                                             
                                                1–4 punktai pakeičiami taip:
                                                
                                                            „1.
                                                         
                                                         
                                                            Jei techninė priežiūra angare atliekama vietoje, kuri nėra teritorijoje, už kurią valstybė narė atsako pagal Čikagos konvenciją, tai už išleidimą atsakingi darbuotojai ir pagalbiniai darbuotojai kvalifikaciją gali būti įgiję pagal nacionalinius valstybės, kurioje yra angare atliekamos techninės priežiūros patalpos, nacionalinius aviacijos reglamentus ir atsižvelgiant į šio priedo IV priedėlyje nustatytas sąlygas.
                                                         
                                                      
                                                            2.
                                                         
                                                         
                                                            Jei priešskrydinė techninė priežiūra atliekama priešskrydinės orlaivio techninės priežiūros stotyje, kuri nėra teritorijoje, už kurią valstybė narė atsako pagal Čikagos konvenciją, tai už išleidimą atsakingi darbuotojai kvalifikaciją gali būti įgiję pagal šio priedo IV priedėlyje nurodytas sąlygas, laikydamiesi šių alternatyvių sąlygų:
                                                            
                                                                        —
                                                                     
                                                                     
                                                                        valstybės, kurioje yra priešskrydinės orlaivio techninės priežiūros stotis, nacionalinių aviacijos reglamentų;
                                                                     
                                                                  
                                                                        —
                                                                     
                                                                     
                                                                        valstybės, kurioje yra pagrindinė organizacijos verslo vieta, nacionalinių aviacijos reglamentų.
                                                                     
                                                                  
                                                      
                                                            3.
                                                         
                                                         
                                                            Jei tai yra pakartotinę priešskrydinę patikrą nustatantys tinkamumo skraidyti nurodymai, kuriais aiškiai numatoma, kad skrydžio įgula gali įgyvendinti tuos tinkamumo skraidyti nurodymus, organizacija, atsižvelgdama į turimą skrydžio įgulos licenciją, pilotui gali suteikti ribotą įgaliojimą išleisti eksploatuoti. Tokiu atveju organizacija užtikrina, kad pilotas būtų baigęs reikiamą praktinį mokymą, kuriuo užtikrinama, kad pilotas galėtų įvykdyti tinkamumo skraidyti nurodymus.
                                                         
                                                      
                                                            4.
                                                         
                                                         
                                                            Jei orlaivis eksploatuojamas toli nuo būtinus išteklius turinčios techninės priežiūros stoties, organizacija, atsižvelgdama į turimą skrydžio įgulos licenciją, pilotui gali suteikti ribotą įgaliojimą išleisti eksploatuoti, jeigu organizacija yra įsitikinusi, kad pilotas baigė reikiamą praktinį mokymą, kuriuo užtikrinama, kad pilotas galėtų atlikti nustatytą užduotį.“;
                                                         
                                                      
                                          
                              
                                    e)
                                 
                                 
                                    k punktas pakeičiamas taip:
                                    
                                                „k)
                                             
                                             
                                                Jei organizacija pagal Vb priedo (ML dalies) ML.A.903 dalį atlieka tinkamumo skraidyti patikras ir išduoda atitinkamus tinkamumo skraidyti patikros pažymėjimus, jos tinkamumo skraidyti patikros darbuotojų kvalifikacija ir įgaliojimai turi atitikti 145.A.37 dalį.“;
                                             
                                          
                              
                  
                        8)
                     
                     
                        145.A.35 dalis iš dalies keičiama taip:
                        
                                    a)
                                 
                                 
                                    d, e ir f punktai pakeičiami taip:
                                    
                                                „d)
                                             
                                             
                                                Organizacija užtikrina, kad visi už išleidimą atsakingi darbuotojai ir pagalbiniai darbuotojai kas 2 metus būtų deramai kartotinai mokomi, siekiant užtikrinti, kad jie turėtų naujausių žinių apie atitinkamas technologijas, organizacijos procedūras ir saugos valdymą, įskaitant su žmogiškaisiais veiksniais susijusius klausimus.
                                             
                                          
                                                e)
                                             
                                             
                                                Organizacija parengia už išleidimą atsakingų darbuotojų ir pagalbinių darbuotojų kartotinio mokymo programą, įskaitant tvarką, kuria užtikrinama, kad būtų laikomasi atitinkamų šio punkto nuostatų, ir tvarką, kuria užtikrinama atitiktis III priedui (66 daliai).
                                             
                                          
                                                f)
                                             
                                             
                                                Jei tai nėra vienas iš 145.A.30 dalies j punkto 5 papunktyje nurodytų nenumatytų atvejų, organizacija, prieš suteikdama pagal šį priedą įgaliojimą išleisti eksploatuoti arba prieš tą įgaliojimą suteikdama iš naujo, įvertina visų už išleidimą atsakingų darbuotojų kompetenciją, kvalifikaciją ir gebėjimą atlikti numatytas išleidimo eksploatuoti pareigas MOE nustatyta tvarka.“;
                                             
                                          
                              
                                    b)
                                 
                                 
                                    i–n punktai pakeičiami taip:
                                    
                                                „i)
                                             
                                             
                                                Už atitikties stebėsenos funkciją atsakingas (-i) 145.A.30 dalies c punkte nurodytas (-i) asmuo (-enys) taip pat atsako už įgaliojimų išleisti eksploatuoti išdavimą už išleidimą atsakingiems darbuotojams. Tie darbuotojai gali paskirti kitus asmenis, kurie MOE nustatyta tvarka faktiškai išduotų arba atšauktų įgaliojimus išleisti eksploatuoti.
                                             
                                          
                                                j)
                                             
                                             
                                                Už išleidimą atsakingiems darbuotojams organizacija įteikia jiems suteikto įgaliojimo išleisti eksploatuoti dokumentą arba elektroninę kopiją.
                                             
                                          
                                                k)
                                             
                                             
                                                Už išleidimą atsakingi darbuotojai jiems suteiktą įgaliojimą išleisti eksploatuoti visiems įgaliotiesiems asmenims pateikia per 24 valandas.
                                             
                                          
                                                l)
                                             
                                             
                                                Už išleidimą atsakingi darbuotojai ir pagalbiniai darbuotojai neturi būti jaunesni nei 21 metų.
                                             
                                          
                                                m)
                                             
                                             
                                                A kategorijos orlaivių techninės priežiūros licencijos turėtojas išleidimo eksploatuoti tam tikro tipo orlaivį pažymėjimą gali išduoti tik sėkmingai baigęs atitinkamos A kategorijos orlaivių priežiūros užduočių mokymus, kuriuos rengia organizacija, tinkamai patvirtinta pagal II priedą (145 dalį) arba IV priedą (147 dalį). Šie mokymai turi apimti praktinius ir teorinius kiekvienos leidžiamos atlikti užduoties mokymus. Sėkmingas mokymų baigimas įrodomas laikant organizacijos rengiamus teorijos arba praktinio parengimo egzaminus.
                                             
                                          
                                                n)
                                             
                                             
                                                B2 kategorijos orlaivių techninės priežiūros licencijos turėtojas III priedo (66 dalies) 66.A.20 dalies a punkto 3 papunkčio ii papunktyje nurodytą išleidimo eksploatuoti pažymėjimą gali išduoti tik sėkmingai baigęs:
                                                
                                                            i)
                                                         
                                                         
                                                            atitinkamos A kategorijos orlaivių priežiūros užduočių mokymus ir
                                                         
                                                      
                                                            ii)
                                                         
                                                         
                                                            turėdamas dokumentais patvirtintą 6 mėnesių praktinę patirtį srityje, atitinkančioje išduodamą įgaliojimą.
                                                         
                                                      Šie priežiūros užduočių mokymai turi apimti kiekvienos leidžiamos atlikti užduoties praktinius ir teorijos mokymus. Sėkmingas mokymų baigimas įrodomas laikant organizacijos rengiamus teorijos arba praktinio parengimo egzaminus. Priežiūros užduočių mokymus ir teorijos / praktinius egzaminus turi rengti techninės priežiūros organizacija, suteikianti įgaliojimą už išleidimą atsakingiems darbuotojams. Praktinė patirtis taip pat turi būti įgyjama šioje techninės priežiūros organizacijoje.“;
                                             
                                          
                              
                                    c)
                                 
                                 
                                    o punktas išbraukiamas.
                                 
                              
                  
                        9)
                     
                     
                        145.A.36 dalis išbraukiama;
                     
                  
                        10)
                     
                     
                        įterpiama 145.A.37 dalis:
                        „145.A.37   Tinkamumo skraidyti patikros darbuotojai
                        
                        
                                    a)
                                 
                                 
                                    Kad organizacija būtų patvirtinta atlikti tinkamumo skraidyti patikras ir išduoti atitinkamus orlaivio, kuriam taikomas Vb priedas (ML dalis), tinkamumo skraidyti patikros pažymėjimus (ARC), organizacija turi turėti tinkamumo skraidyti patikros darbuotojų, kurie atitinka visus šiuos reikalavimus:
                                    
                                                1)
                                             
                                             
                                                turi būti įgiję ne mažiau kaip 1 metų patirties nepertraukiamojo tinkamumo skraidyti srityje sklandytuvų ir oro balionų atveju ir ne mažiau kaip 3 metų patirties – visų kitų orlaivių atveju;
                                             
                                          
                                                2)
                                             
                                             
                                                turi turėti už išleidimą atsakingo darbuotojo įgaliojimą, susijusį su atitinkamu orlaiviu;
                                             
                                          
                                                3)
                                             
                                             
                                                turi išmanyti I priedo (M dalies) C poskyrį arba Vb priedo (ML dalies) C poskyrį;
                                             
                                          
                                                4)
                                             
                                             
                                                turi būti įgiję žinių, susijusių su techninės priežiūros organizacijos procedūromis, kurias taikant tikrinamas tinkamumas skraidyti ir išduodamas tinkamumo skraidyti patikros pažymėjimas.
                                             
                                          
                              
                                    b)
                                 
                                 
                                    Prieš tai, kai organizacija išduos kandidatui įgaliojimą atlikti tinkamumo skraidyti patikrą, tas asmuo atlieka tinkamumo skraidyti patikrą prižiūrint kompetentingai institucijai arba prižiūrint asmeniui, kurį organizacija jau yra patvirtinusi kaip tinkamumo skraidyti patikros darbuotoją. Jei šios prižiūrimos tinkamumo skraidyti patikros rezultatai yra patenkinami, kompetentinga institucija oficialiai pripažįsta tą asmenį tinkamumo skraidyti patikros darbuotoju.
                                 
                              
                                    c)
                                 
                                 
                                    Organizacija užtikrina, kad jos tinkamumo skraidyti patikros darbuotojai galėtų įrodyti turį tinkamos neseniai įgytos su nepertraukiamuoju tinkamumu skraidyti susijusios patirties.“;
                                 
                              
                  
                        11)
                     
                     
                        145.A.45 dalis iš dalies keičiama taip:
                        
                                    a)
                                 
                                 
                                    a punktas pakeičiamas taip:
                                    
                                                „a)
                                             
                                             
                                                Organizacija turi turėti ir naudoti taikytinus naujausius techninės priežiūros duomenis, būtinus techninei priežiūrai, įskaitant pakeitimus ir remontą, atlikti. „Taikytinas“ – tai susijęs su bet kokiu orlaiviu, komponentu arba procesu, nurodytu organizacijos patvirtinimo sąlygose ir visuose susijusiose įrangos, kurios techninę priežiūrą gali atlikti remonto įmonė ir už kurios išleidimą ji yra atsakinga, sąrašuose.
                                                Jei tai yra atlikti techninę priežiūrą prašančio asmens ar organizacijos pateikti techninės priežiūros duomenys, organizacija turi turėti šiuos duomenis pradėjusi darbus, išskyrus būtinybę laikytis 145.A.55 dalies a punkto 3 papunkčio nuostatų.“;
                                             
                                          
                              
                                    b)
                                 
                                 
                                    c, d ir e punktai pakeičiami taip:
                                    
                                                „c)
                                             
                                             
                                                Organizacija nustato procedūras, kuriomis būtų užtikrinta, kad tuo atveju, jei būtų nustatyta, kad techninę priežiūrą atliekančių darbuotojų naudojamuose techninės priežiūros duomenyse nurodyta netiksli, neišsami arba dviprasmiška procedūra, praktika, informacija arba techninės priežiūros nurodymai, toks faktas būtų užregistruojamas pagal 145.A.202 dalyje nurodytą vidaus saugos pranešimų sistemą ir apie tai būtų pranešama techninės priežiūros duomenų autoriui.
                                             
                                          
                                                d)
                                             
                                             
                                                Organizacija techninės priežiūros nurodymus gali keisti tik laikydamasi MOE nurodytos procedūros. Jei atliekami techninės priežiūros nurodymų pakeitimai, organizacija turi įrodyti, kad jais sukuriami lygiaverčiai arba tobulesni techninės priežiūros standartai, ir techninės priežiūros nurodymų autoriui praneša apie tuos pakeitimus. Šiame punkte terminas „techninės priežiūros nurodymai“ reiškia nurodymus, kaip atlikti konkrečią techninės priežiūros užduotį; jis neapima techninio remonto ir pakeitimų planavimo.
                                             
                                          
                                                e)
                                             
                                             
                                                Organizacija numato atitinkamuose jos skyriuose naudotinas technologines korteles arba technologinių lapų sistemas. Be to, organizacija b ir d punktuose nurodytus techninės priežiūros duomenis tiksliai perrašo į tas technologines korteles arba technologinius lapus ar daro aiškią nuorodą į tuose techninės priežiūros duomenyse nustatytą tam tikrą techninės priežiūros užduotį ar užduotis. Galima parengti technologinių kortelių arba technologinių lapų elektronines versijas ir jas laikyti elektroninėje duomenų bazėje, kuri yra tinkamai apsaugota nuo nesankcionuoto keitimo ir kurios atsarginė elektroninė duomenų bazė atnaujinama per 24 valandas po kiekvieno įrašo pagrindinėje elektroninėje duomenų bazėje. Sudėtingos arba ilgos techninės priežiūros užduotys turi būti surašomos technologinėse kortelėse arba technologiniuose lapuose ir suskirstomos aiškiais etapais tam, kad būtų daromas įrašas apie visos techninės priežiūros užduoties užbaigimą.
                                                Jeigu organizacija teikia techninės priežiūros paslaugas orlaivio naudotojui, kuris reikalauja, kad ji naudotų jo technologinių kortelių arba technologinių lapų sistemą, tai tokia technologinių kortelių arba technologinių lapų sistema gali būti naudojama. Tokiu atveju organizacija nustato tvarką, kuria užtikrinama, kad tos technologinės kortelės arba technologiniai lapai būtų tinkamai užpildyti.“;
                                             
                                          
                              
                  
                        12)
                     
                     
                        145.A.47 dalis iš dalies keičiama taip:
                        
                                    a)
                                 
                                 
                                    b punktas pakeičiamas taip:
                                    
                                                „b)
                                             
                                             
                                                Pagal valdymo sistemą planuojant techninės priežiūros užduotis ir organizuojant pamainas atsižvelgiama į žmogaus galimybių ribas, įskaitant techninės priežiūros darbuotojų nuovargio riziką.“;
                                             
                                          
                              
                                    b)
                                 
                                 
                                    įterpiamas d papunktis:
                                    
                                                „d)
                                             
                                             
                                                Organizacija užtikrina, kad į aviacijos saugos pavojus, susijusius su išorinėmis darbo grupėmis, atliekančiomis techninę priežiūrą organizacijos patalpose, būtų atsižvelgta organizacijos valdymo sistemoje.“;
                                             
                                          
                              
                  
                        13)
                     
                     
                        145.A.48 dalis pakeičiama taip:
                        „145.A.48   Techninės priežiūros atlikimas
                        
                        
                                    a)
                                 
                                 
                                    Organizacija gali atlikti tik tų orlaivių arba komponentų techninę priežiūrą, kuriuos prižiūrėti ji yra patvirtinta, jeigu yra prieinamos visos būtinos patalpos, įranga, įrankiai, medžiagos bei techninės priežiūros duomenys ir ji turi darbuotojų.
                                 
                              
                                    b)
                                 
                                 
                                    Organizacija yra atsakinga už techninę priežiūrą, kuri atliekama atsižvelgiant į jos patvirtinimo taikymo sritį.
                                 
                              
                                    c)
                                 
                                 
                                    Organizacija užtikrina, kad:
                                    
                                                1)
                                             
                                             
                                                užbaigus visus techninės priežiūros darbus būtų atliktas bendras patikrinimas siekiant užtikrinti, kad iš orlaivio arba komponento būtų išimti visi įrankiai, įranga ir visos pašalinės dalys arba medžiagos ir kad vėl būtų pritvirtintos visos nuimtos prieigos plokštės;
                                             
                                          
                                                2)
                                             
                                             
                                                atlikus ypatingos svarbos techninės priežiūros užduotį būtų taikomas klaidų aptikimo metodas;
                                             
                                          
                                                3)
                                             
                                             
                                                būtų kuo mažesnė techninės priežiūros atlikimo klaidų rizika ir tokių pačių techninės priežiūros atlikimo klaidų kartojimo rizika;
                                             
                                          
                                                4)
                                             
                                             
                                                pažeidimai būtų įvertinami, o pakeitimai ir remontas atliekami naudojantis atitinkamai I priedo (M dalies) M.A.304 dalyje arba Vb priedo (ML dalies) ML.A.304 dalyje nurodytais duomenimis;
                                             
                                          
                                                5)
                                             
                                             
                                                orlaivio defektai būtų įvertinami pagal atitinkamai I priedo (M dalies) M.A.403 dalies b punktą arba Vb priedo (ML dalies) ML.A.403 dalies b punktą.“;
                                             
                                          
                              
                  
                        14)
                     
                     
                        145.A.50 dalis iš dalies keičiama taip:
                        
                                    a)
                                 
                                 
                                    a punktas pakeičiamas taip:
                                    
                                                „a)
                                             
                                             
                                                Išleidimo eksploatuoti pažymėjimą išduoda tinkamai įgalioti už išleidimą atsakingi darbuotojai organizacijos vardu, kai tie už išleidimą atsakingi darbuotojai patikrino, ar visi užsakyti techninės priežiūros darbai yra organizacijos tinkamai atlikti 145.A.70 dalyje nustatyta tvarka, atsižvelgiant į 145.A.45 dalyje išvardytų techninės priežiūros duomenų prieinamumą ir naudojimą, ir ar nėra žinomų neatitikimų, dėl kurių kyla pavojus skrydžio saugai.“;
                                             
                                          
                              
                                    b)
                                 
                                 
                                    c ir d punktai pakeičiami taip:
                                    
                                                „c)
                                             
                                             
                                                Apie naujus defektus arba neužbaigtus užsakymus atlikti techninės priežiūros darbus, kurie buvo nustatyti atliekant tą techninę priežiūrą, pranešama už nepertraukiamąjį tinkamumą skraidyti atsakingam asmeniui ar organizacijai, kad būtų gautas sutikimas pašalinti tuos defektus arba užbaigti trūkstamas užsakymo atlikti techninės priežiūros darbus dalis. Jeigu tas asmuo arba organizacija nesutinka, kad ta techninė priežiūra būtų atlikta pagal šį punktą, taikomas e punktas.
                                             
                                          
                                                d)
                                             
                                             
                                                Tinkamai įgalioti už išleidimą atsakingi darbuotojai organizacijos vardu išduoda išleidimo eksploatuoti pažymėjimą po to, kai užsakyta komponento techninė priežiūra buvo atlikta to komponento dar neįmontavus į orlaivį. I priedo (M dalies) II priedėlyje nurodytas oficialus išleidimo pažymėjimas (EASA 1 forma) laikomas komponento išleidimo eksploatuoti pažymėjimu, išskyrus kai atitinkamai I priedo (M dalies) M.A.502 dalyje arba Vb priedo (ML dalies) ML.A.502 dalyje nurodyta kitaip. Jeigu organizacija atlieka komponento techninę priežiūrą savo reikmėms, atsižvelgiant į MOE nustatytas organizacijos vidaus išleidimo procedūras, EASA 1 formos gali nereikėti.“;
                                             
                                          
                              
                                    c)
                                 
                                 
                                    f punktas pakeičiamas taip:
                                    
                                                „f)
                                             
                                             
                                                Nukrypstant nuo 145.A.50 dalies a punkto ir 145A.42 dalies nuostatų, jeigu orlaiviui pakilti iš kitos, o ne iš tos vietos, kurioje yra pagrindinė priešskrydinės orlaivio techninės priežiūros stotis arba pagrindinė techninės priežiūros stotis, uždrausta dėl to, kad nėra prieinamo atitinkamą išleidimo pažymėjimą turinčio komponento, organizacija, su kuria sudaryta to orlaivio techninės priežiūros sutartis, gali ne ilgiau nei 30 skrydžio valandų arba tol, kol orlaivis pirmą kartą parskris į pagrindinę priešskrydinės orlaivio techninės priežiūros stotį arba pagrindinę techninės priežiūros stotį (taikoma pirmesnė data), laikinai įmontuoti atitinkamo išleidimo pažymėjimo neturintį komponentą, jeigu tam pritaria už orlaivio nepertraukiamąjį tinkamumą skraidyti atsakingas asmuo ar organizacija ir jeigu minėtas komponentas turi tinkamą išleidimo pažymėjimą, o jei neturi, tai atitinka visus taikomus techninės priežiūros ir eksploatavimo reikalavimus. Šie komponentai išmontuojami iki šio punkto pirmame sakinyje nurodyto termino, jeigu atitinkamas išleidimo pažymėjimas kol kas nėra gautas pagal 145.A.50 dalies a punktą ir 145.A.42 dalį.“;
                                             
                                          
                              
                  
                        15)
                     
                     
                        145.A.55 dalis pakeičiama taip:
                        „145.A.55   
                              Įrašų tvarkymas
                           
                        
                        
                                    a)
                                 
                                 
                                    Techninės priežiūros įrašai
                                    
                                                1)
                                             
                                             
                                                Organizacija registruoja išsamią informaciją apie techninę priežiūrą, kuri atliekama atsižvelgiant į jos patvirtinimo taikymo sritį. Organizacija turi laikyti bent visus įrašus, būtinus įrodyti, kad išduodant išleidimo eksploatuoti pažymėjimą, įskaitant subrangovo turimus išleidimo dokumentus (jei tokių yra), buvo laikytasi visų reikalavimų.
                                             
                                          
                                                2)
                                             
                                             
                                                Organizacija orlaivio naudotojui ar užsakovui pateikia kiekvieno išleidimo eksploatuoti pažymėjimo kopiją ir su atliktu darbu susijusių išsamių techninės priežiūros įrašų, būtinų atitikčiai I priedo (M dalies) M.A.305 daliai arba, kai tinkama, Vb priedo (ML dalies) ML.A.305 daliai įrodyti, kopijas.
                                             
                                          
                                                3)
                                             
                                             
                                                Organizacija visų išsamių techninės priežiūros įrašų (įskaitant išleidimo eksploatuoti pažymėjimus) ir su jais susijusių techninės priežiūros duomenų kopiją laiko 3 metus nuo dienos, kurią išduotas orlaivio arba komponento, su kuriuo buvo susijęs darbas, išleidimo eksploatuoti pažymėjimas.
                                             
                                          
                                                4)
                                             
                                             
                                                Jei organizacija nutraukia savo veiklą, ji visus saugomus paskutinių 3 metų techninės priežiūros užrašus perduoda paskutiniam atitinkamo orlaivio ar komponento užsakovui arba savininkui arba juos saugo kompetentingos institucijos nustatytu būdu.
                                             
                                          
                              
                                    b)
                                 
                                 
                                    Tinkamumo skraidyti patikros įrašai
                                    
                                                1)
                                             
                                             
                                                Jei organizacija turi 145.A.75 dalies f punkte nurodytą teisę, ji pasilieka kiekvieno savo išduoto tinkamumo skraidyti patikros pažymėjimo kopiją kartu su visais patvirtinamaisiais dokumentais ir paprašius pateikia tuos įrašus orlaivio savininkui.
                                             
                                          
                                                2)
                                             
                                             
                                                Organizacija visų 1 punkte nurodytų įrašų kopijas saugo 3 metus nuo tinkamumo skraidyti patikros pažymėjimo išdavimo.
                                             
                                          
                                                3)
                                             
                                             
                                                Jei organizacija nutraukia savo veiklą, ji visus saugomus paskutinių 3 metų tinkamumo skraidyti patikros įrašus perduoda paskutiniam atitinkamo orlaivio savininkui ar naudotojui arba juos saugo kompetentingos institucijos nustatytu būdu.
                                             
                                          
                              
                                    c)
                                 
                                 
                                    Valdymo sistemos, rangos ir subrangos įrašai
                                    Organizacija užtikrina, kad bent 5 metus būtų saugomi šie įrašai:
                                    
                                                i)
                                             
                                             
                                                pagrindinių valdymo sistemos procesų, nurodytų 145.A.200 dalyje, įrašai;
                                             
                                          
                                                ii)
                                             
                                             
                                                rangos ir subrangos sutartys, nurodytos 145.A.205 dalyje.
                                             
                                          
                              
                                    d)
                                 
                                 
                                    Įrašai apie darbuotojus
                                    
                                                1)
                                             
                                             
                                                Organizacija užtikrina, kad būtų saugomi šie įrašai:
                                                
                                                            i)
                                                         
                                                         
                                                            įrašai apie darbuotojų, vykdančių techninės priežiūros, atitikties stebėsenos ir saugos valdymo funkcijas, kvalifikaciją, mokymą ir patirtį;
                                                         
                                                      
                                                            ii)
                                                         
                                                         
                                                            įrašai apie visų tinkamumo skraidyti patikros darbuotojų kvalifikaciją, mokymą ir patirtį.
                                                         
                                                      
                                          
                                                2)
                                             
                                             
                                                Visų tinkamumo skraidyti patikros darbuotojų įrašuose pateikiama išsami informacija apie visas turimas atitinkamas kvalifikacijas, jų atitinkamos nepertraukiamojo tinkamumo skraidyti patirties ir mokymų santrauka ir įgaliojimo atlikti tinkamumo skraidyti patikrą, kurį jiems išdavė organizacija, kopija.
                                             
                                          
                                                3)
                                             
                                             
                                                Visų už išleidimą atsakingų darbuotojų ir pagalbinių darbuotojų įrašuose pateikiama ši informacija:
                                                
                                                            i)
                                                         
                                                         
                                                            išsami informacija apie visas orlaivių techninės priežiūros pagal III priedą (66 dalį) licencijas arba lygiaverčius dokumentus;
                                                         
                                                      
                                                            ii)
                                                         
                                                         
                                                            atitinkamais atvejais tiems darbuotojams išduotų įgaliojimų išleisti eksploatuoti taikymo sritį;
                                                         
                                                      
                                                            iii)
                                                         
                                                         
                                                            darbuotojų, kurie turėjo 145.A.30 dalies j punkte nurodytus ribotus arba vienkartinius įgaliojimus išleisti eksploatuoti, duomenis.
                                                         
                                                      
                                          
                                                4)
                                             
                                             
                                                Darbuotojų įrašai saugomi, kol asmuo dirba organizacijoje ir bent 3 metus jam išėjus iš organizacijos arba panaikinus jam išduotą įgaliojimą.
                                             
                                          
                                                5)
                                             
                                             
                                                2 ir 3 punktuose nurodytų darbuotojų prašymu organizacija jiems suteikia galimybę susipažinti su tuose punktuose nurodytais darbuotojų įrašais. Be to, gavusi jų prašymą, techninės priežiūros organizacija visiems šiems darbuotojams išduoda su jais susijusių įrašų kopiją, kai jie nustoja dirbti organizacijoje.
                                             
                                          
                              
                                    e)
                                 
                                 
                                    Organizacija sukuria įrašų saugojimo sistemą, kurią taikydama gali tinkamai saugoti įrašus ir patikimai atsekti savo veiklą.
                                 
                              
                                    f)
                                 
                                 
                                    Kokiu formatu saugomi įrašai, nurodoma organizacijos tvarkos aprašyme.
                                 
                              
                                    g)
                                 
                                 
                                    Įrašai laikomi taip, kad jų nebūtų galima sugadinti, pakeisti ar pavogti.“;
                                 
                              
                  
                        16)
                     
                     
                        145.A.60 dalis pakeičiama taip:
                        „145.A.60   
                              Pranešimas apie įvykį
                           
                        
                        
                                    a)
                                 
                                 
                                    Siekdama įgyvendinti savo valdymo sistemą, organizacija sukuria ir prižiūri pranešimo apie įvykius sistemą, įskaitant privalomus ir savanoriškus pranešimus. Organizacijoms, kurių pagrindinė verslo vieta yra valstybėje narėje, gali būti sukurta viena bendra sistema, kad jos atitiktų Reglamento (ES) Nr. 376/2014, jo įgyvendinimo aktų ir Reglamento (ES) 2018/1139 bei jo deleguotųjų ir įgyvendinimo aktų reikalavimus.
                                 
                              
                                    b)
                                 
                                 
                                    Organizacija praneša savo kompetentingai institucijai ir orlaivio ar komponento projekto patvirtinimo turėtojui apie visus organizacijos nustatytus su sauga susijusius įvykius ir orlaivio arba komponento būklę, kurie kelia pavojų arba, nesiėmus taisomųjų ar atsakomųjų priemonių, gali kelti pavojų orlaiviui, jame esantiems asmenims ar bet kuriam kitam asmeniui, visų pirma sukelti avariją ar pavojingą incidentą.
                                 
                              
                                    c)
                                 
                                 
                                    Organizacija taip pat praneša apie visus tokius orlaiviui įtakos turinčius įvykius ar būklę asmeniui arba organizacijai, atsakingam už to orlaivio nepertraukiamąjį tinkamumą skraidyti, pagal atitinkamai I priedo (M dalies) M.A.201 dalį arba Vb priedo (ML dalies) ML.A.201 dalį. Apie įvykius ar būklę, kurie turi įtakos orlaivio komponentams, organizacija praneša techninę priežiūrą užsakiusiam asmeniui arba organizacijai.
                                 
                              
                                    d)
                                 
                                 
                                    Organizacijų, kurių pagrindinė verslo vieta nėra valstybėje narėje, atveju:
                                    
                                                1)
                                             
                                             
                                                pirminiais privalomais pranešimais:
                                                
                                                            i)
                                                         
                                                         
                                                            tinkamai apsaugomas pranešėjo ir ataskaitoje nurodytų asmenų tapatybės konfidencialumas;
                                                         
                                                      
                                                            ii)
                                                         
                                                         
                                                            jie pateikiami kuo greičiau, tačiau bet kuriuo atveju per 72 val. nuo to laiko, kai organizacija sužino apie įvykį, nebent tai neįmanoma dėl išskirtinių aplinkybių;
                                                         
                                                      
                                                            iii)
                                                         
                                                         
                                                            pateikiami tokia forma ir būdu, kokius nustatė kompetentinga institucija;
                                                         
                                                      
                                                            iv)
                                                         
                                                         
                                                            juose pateikiama visa susijusi informacija apie organizacijai žinomas aplinkybes;
                                                         
                                                      
                                          
                                                2)
                                             
                                             
                                                jei taikoma, tolesnių veiksmų ataskaita, kurioje pateikiama išsami informacija apie veiksmus, kurių organizacija ketina imtis, siekdama išvengti panašių įvykių ateityje, kai tik nustato šiuos veiksmus; minėtosios tolesnių veiksmų ataskaitos:
                                                
                                                            i)
                                                         
                                                         
                                                            siunčiamos b ir c punktuose nurodytiems subjektams, kuriems buvo išsiųstas pirminis pranešimas;
                                                         
                                                      
                                                            ii)
                                                         
                                                         
                                                            pateikiamos tokia forma ir būdu, kokius nustatė kompetentinga institucija;“;
                                                         
                                                      
                                          
                              
                  
                        17)
                     
                     
                        145.A.65 dalis pakeičiama taip:
                        „145.A.65   Techninės priežiūros procedūros
                        
                        
                                    a)
                                 
                                 
                                    Organizacija nustato procedūras, kuriomis užtikrinama, kad atliekant techninę priežiūrą būtų atsižvelgiama į žmogiškuosius veiksnius ir gerąją techninės priežiūros praktiką, įskaitant pagal subrangos sutartis vykdomą veiklą, ir kurios atitiktų taikytinus šio priedo, I priedo (M dalies) ir Vb priedo (ML dalies) reikalavimus. Tokios procedūros derinamos su kompetentinga institucija.
                                 
                              
                                    b)
                                 
                                 
                                    Pagal šį punktą nustatytomis techninės priežiūros procedūromis:
                                    
                                                1)
                                             
                                             
                                                užtikrinama, kad organizacija ir techninę priežiūrą užsakęs asmuo arba organizacija susitartų dėl aiškių techninės priežiūros darbo instrukcijų arba sutarties, siekdami aiškiai nustatyti, kokia techninė priežiūra turi būti atlikta, kad orlaivį ir komponentus būtų galima išleisti eksploatuoti pagal 145.A.50 dalį;
                                             
                                          
                                                2)
                                             
                                             
                                                jos apima visus techninės priežiūros atlikimo aspektus, įskaitant specialiųjų paslaugų teikimą ir kontrolę, ir nustatomi standartai, pagal kuriuos organizacija ketina dirbti.“;
                                             
                                          
                              
                  
                        18)
                     
                     
                        145.A.70 dalis pakeičiama taip:
                        „145.A.70   Techninės priežiūros organizacijos žinynas (MOE)
                        
                        
                                    a)
                                 
                                 
                                    Organizacija parengia ir atnaujina techninės priežiūros organizacijos žinyną (MOE), į kurį tiesiogiai arba pateikiant nuorodą įtraukiami visi šie dalykai:
                                    
                                                1)
                                             
                                             
                                                atsakingo vadovo pasirašytas pareiškimas, kuriuo patvirtinama, kad techninės priežiūros organizacija visada vykdys veiklą laikydamasi atitinkamai šio priedo, I priedo (M dalies) ir Vb priedo (ML dalies), taip pat patvirtinto techninės priežiūros organizacijos žinyno. Jeigu atsakingas vadovas nėra vyriausiasis vykdomasis organizacijos pareigūnas, tada pareiškimą taip pat pasirašo tas vyriausiasis vykdomasis pareigūnas;
                                             
                                          
                                                2)
                                             
                                             
                                                organizacijos saugos politika ir susiję 145.A.200 dalies a punkto 2 papunktyje nurodyti saugos tikslai;
                                             
                                          
                                                3)
                                             
                                             
                                                pagal 145.A.30 dalies b, c ir ca punktus paskirtų asmenų pareigos ir pavardės;
                                             
                                          
                                                4)
                                             
                                             
                                                pagal 145.A.30 dalies b, c ir ca punktus paskirtų asmenų pareigos ir atsakomybė, įskaitant klausimus, dėl kurių organizacijos vardu tie asmenys gali tiesiogiai kreiptis į kompetentingą instituciją;
                                             
                                          
                                                5)
                                             
                                             
                                                organizacijos schema, kurioje apibūdinta visų 145.A.30 dalies a, b, c ir ca punktuose nurodytų asmenų atskaitomybė ir susijusi atsakomybė, laikantis 145.A.200 dalies a punkto 1 papunkčio;
                                             
                                          
                                                6)
                                             
                                             
                                                už išleidimą atsakingų darbuotojų ir, jei taikoma, pagalbinių darbuotojų ir tinkamumo skraidyti patikros darbuotojų sąrašas, nurodant jų įgaliojimų taikymo sritį;
                                             
                                          
                                                7)
                                             
                                             
                                                bendras turimų darbo jėgos išteklių bei apsirūpinimo darbuotojais planavimo sistemos, kaip reikalaujama 145.A.30 dalies d punkte, aprašymas;
                                             
                                          
                                                8)
                                             
                                             
                                                bendras kiekvienoje patvirtintoje vietoje esančių patalpų aprašymas;
                                             
                                          
                                                9)
                                             
                                             
                                                organizacijos darbo apimties specifikacija, susijusi su patvirtinimo sąlygomis, kaip reikalaujama 145.A.20 dalyje;
                                             
                                          
                                                10)
                                             
                                             
                                                procedūra, kuria nustatoma pakeitimų, kuriems nereikia išankstinio patvirtinimo, taikymo sritis ir aprašoma, kaip tokie pakeitimai bus tvarkomi ir apie juos bus pranešama kompetentingai institucijai, kaip reikalaujama 145.A.85 dalies c punkte;
                                             
                                          
                                                11)
                                             
                                             
                                                MOE keitimo procedūra;
                                             
                                          
                                                12)
                                             
                                             
                                                procedūros, kuriomis nurodoma, kaip organizacija užtikrins šio priedo reikalavimų vykdymą;
                                             
                                          
                                                13)
                                             
                                             
                                                komercinių operatorių, kuriems organizacija teikia reguliarias orlaivių techninės priežiūros paslaugas, sąrašas ir susijusios procedūros;
                                             
                                          
                                                14)
                                             
                                             
                                                kai taikoma, 145.A.75 dalies b punkte nurodytų organizacijų, su kuriomis buvo sudaryta subrangos sutartis, sąrašas;
                                             
                                          
                                                15)
                                             
                                             
                                                patvirtintų vietų sąrašas, įskaitant, kai taikoma, 145.A.75 dalies d punkte nurodytas priešskrydinės orlaivio techninės priežiūros atlikimo vietas;
                                             
                                          
                                                16)
                                             
                                             
                                                organizacijų, su kuriomis sudaryta sutartis, sąrašas;
                                             
                                          
                                                17)
                                             
                                             
                                                šiuo metu patvirtintų alternatyvių atitikties užtikrinimo priemonių, kurias naudoja organizacija, sąrašas.
                                             
                                          
                              
                                    b)
                                 
                                 
                                    Pradinę MOE redakciją tvirtina kompetentinga institucija. Jei būtina, ji keičiama, siekiant užtikrinti, kad joje būtų pateikiami naujausi duomenys apie organizaciją.
                                 
                              
                                    c)
                                 
                                 
                                    MOE pakeitimai tvarkomi laikantis a punkto 10 ir 11 papunkčiuose nurodytų procedūrų. Bet kokie pakeitimai, nepatenkantys į a punkto 10 papunktyje nurodytos procedūros taikymo sritį, taip pat su 145.A.85 dalies a punkte išvardytais pakeitimais susiję pakeitimai turi būti patvirtinti kompetentingos institucijos.“;
                                 
                              
                  
                        19)
                     
                     
                        145.A.75 dalis iš dalies keičiama taip:
                        
                                    a)
                                 
                                 
                                    įžanginis sakinys pakeičiamas taip:
                                    „Atsižvelgiant į MOE, organizacija turi teisę atlikti šias užduotis:“;
                                 
                              
                                    b)
                                 
                                 
                                    a ir b punktai pakeičiami taip:
                                    
                                                „a)
                                             
                                             
                                                pažymėjime ir MOE nustatytose vietose atlikti techninę visų orlaivių arba komponentų, dėl kurių ji buvo patvirtinta, priežiūrą;
                                             
                                          
                                                b)
                                             
                                             
                                                susitarti dėl visų orlaivių arba komponentų, kuriuos prižiūrėti ji yra patvirtinta, techninės priežiūros kitoje organizacijoje, su kuria sudaryta subrangos sutartis ir kuri dirba pagal organizacijos valdymo sistemą. Tai gali būti tik pagal 145.A.65 dalį nustatyta tvarka leidžiamas darbas ir jis neapima techninės angare atliekamos orlaivio priežiūros patikros arba išsamios dirbtuvėse atliekamos techninės priežiūros patikros ar variklio arba variklio modulio kapitalinio remonto;“;
                                             
                                          
                              
                                    c)
                                 
                                 
                                    f punktas pakeičiamas taip:
                                    
                                                „f)
                                             
                                             
                                                jei tai konkrečiai patvirtinta orlaivių, kuriems taikomas Vb priedas (ML dalis), atžvilgiu ir jei jos pagrindinė verslo vieta yra vienoje iš valstybių narių, organizacija gali atlikti tinkamumo skraidyti patikras ir išduoti atitinkamą tinkamumo skraidyti patikros pažymėjimą laikydamasi Vb priedo (ML dalies) ML.A.903 dalyje nustatytų sąlygų.“;
                                             
                                          
                              
                  
                        20)
                     
                     
                        145.A.80 dalis išbraukiama;
                     
                  
                        21)
                     
                     
                        145.A.85 dalis pakeičiama taip:
                        „145.A.85   Organizacijos pakeitimai
                        
                        
                                    a)
                                 
                                 
                                    Kompetentinga institucija turi iš anksto patvirtinti šiuos organizacijos pakeitimus:
                                    
                                                1)
                                             
                                             
                                                pažymėjimo pakeitimus, įskaitant organizacijos patvirtinimo sąlygas;
                                             
                                          
                                                2)
                                             
                                             
                                                asmenų, nurodytų 145.A.30 dalies a, b, c ir ca punktuose, pakeitimą;
                                             
                                          
                                                3)
                                             
                                             
                                                atskaitomybės ryšių tarp darbuotojų, paskirtų pagal 145.A.30 dalies b, c ir ca punktus, ir atsakingo vadovo pakeitimus;
                                             
                                          
                                                4)
                                             
                                             
                                                pakeitimų, kuriems nebūtinas c punkte nurodytas išankstinis patvirtinimas, darymo tvarką;
                                             
                                          
                                                5)
                                             
                                             
                                                papildomas organizacijos vietas, išskyrus tas, kurioms taikomas 145.A.75 dalies c punktas.
                                             
                                          
                              
                                    b)
                                 
                                 
                                    Dėl a punkte nurodytų pakeitimų ir visų kitų pakeitimų, kuriems reikia išankstinio patvirtinimo pagal šį priedą, organizacija kompetentingai institucijai turi pateikti prašymą dėl patvirtinimo ir jį gauti. Prašymas pateikiamas prieš įgyvendinant tokį pakeitimą, kad kompetentinga institucija galėtų nustatyti, ar tebesilaikoma šio priedo, ir, jei reikia, iš dalies pakeisti organizacijos pažymėjimą ir atitinkamas prie jo pridėtas patvirtinimo sąlygas.
                                    Organizacija kompetentingai institucijai pateikia visus reikalingus dokumentus.
                                    Pakeitimas atliekamas tik gavus oficialų kompetentingos institucijos patvirtinimą pagal 145.B.330 dalį.
                                    Įgyvendindama tokius pakeitimus, organizacija laikosi kompetentingos institucijos nurodytų taikytinų sąlygų.
                                 
                              
                                    c)
                                 
                                 
                                    Visi pakeitimai, kuriems nereikia išankstinio patvirtinimo, tvarkomi ir apie juos pranešama kompetentingai institucijai, kaip nustatyta kompetentingos institucijos pagal 145.B.310 dalies h punktą patvirtintoje procedūroje.“;
                                 
                              
                  
                        22)
                     
                     
                        145.A.90 dalis pakeičiama taip:
                        „145.A.90   Patvirtinimo galiojimo trukmė
                        
                        
                                    a)
                                 
                                 
                                    Organizacijos pažymėjimas galioja, jei užtikrinama atitiktis visoms šioms sąlygoms:
                                    
                                                1)
                                             
                                             
                                                organizacija nuolat užtikrina atitiktį Reglamentui (ES) 2018/1139 ir jo deleguotiesiems bei įgyvendinimo aktams, atsižvelgdama į šio priedo 145.B.350 dalies nuostatas, susijusias su pažeidimų nagrinėjimu;
                                             
                                          
                                                2)
                                             
                                             
                                                kompetentingai institucijai suteikiama prieiga prie organizacijos, kaip nurodyta 145.A.140 dalyje;
                                             
                                          
                                                3)
                                             
                                             
                                                organizacija neatsisako pažymėjimo, o kompetentinga institucija nesustabdo pažymėjimo galiojimo ir neatšaukia jo pagal 145.B.355 dalį.
                                             
                                          
                              
                                    b)
                                 
                                 
                                    Atsisakius pažymėjimo arba jį atšaukus, pažymėjimas nedelsiant grąžinamas kompetentingai institucijai.“;
                                 
                              
                  
                        23)
                     
                     
                        145.A.95 dalis pakeičiama taip:
                        „145.A.95   Pažeidimai ir pastabos
                        
                        
                                    a)
                                 
                                 
                                    Gavusi pranešimą apie pažeidimus pagal 145.B.350 dalį, organizacija:
                                    
                                                1)
                                             
                                             
                                                nustato pagrindinę (-es) neatitikties priežastį (-is) bei susijusį (-ius) veiksnį (-ius);
                                             
                                          
                                                2)
                                             
                                             
                                                parengia taisomųjų veiksmų planą;
                                             
                                          
                                                3)
                                             
                                             
                                                kompetentingai institucijai priimtinu būdu įrodo, kad įgyvendinami taisomieji veiksmai.
                                             
                                          
                              
                                    b)
                                 
                                 
                                    Veiksmai, nurodyti a punkte, įvykdomi per laikotarpį, suderintą su ta kompetentinga institucija pagal 145.B.350 dalį.
                                 
                              
                                    c)
                                 
                                 
                                    Organizacija deramai atsižvelgia į pagal 145.B.350 dalies f punktą gautas pastabas. Organizacija registruoja dėl tų pastabų priimtus sprendimus.“;
                                 
                              
                  
                        24)
                     
                     
                        įrašoma 145.A.120 dalis:
                        „145.A.120   Atitikties užtikrinimo priemonės
                        
                        
                                    a)
                                 
                                 
                                    Organizacija gali taikyti bet kokias alternatyvias atitikties užtikrinimo priemones, kad užtikrintų atitiktį šiam reglamentui.
                                 
                              
                                    b)
                                 
                                 
                                    Jei organizacija nori taikyti alternatyvias atitikties užtikrinimo priemones, prieš jas taikydama ji kompetentingai institucijai pateikia išsamų aprašą. Į aprašą įtraukiami visi aktualių vadovų ar procedūrų pakeitimai, taip pat paaiškinimas, kaip užtikrinama atitiktis šiam reglamentui.
                                    Tas alternatyvias atitikties užtikrinimo priemones organizacija gali naudoti, gavusi išankstinį kompetentingos institucijos sutikimą.“;
                                 
                              
                  
                        25)
                     
                     
                        įrašoma 145.A.140 dalis:
                        „145.A.140   Prieiga
                        
                        Kad būtų galima nustatyti, ar laikomasi atitinkamų Reglamento (ES) 2018/1139 ir jo deleguotųjų bei įgyvendinimo aktų reikalavimų, organizacija užtikrina prieigą prie visų patalpų, orlaivių, dokumentų, įrašų, duomenų, procedūrų ar visos kitos su jos veikla, kuriai taikoma sertifikavimo pareiga ir kuri vykdoma pagal subrangos sutartį (arba ne), susijusios medžiagos bet kuriam asmeniui, kurį įgaliojo viena iš šių institucijų:
                        
                                    a)
                                 
                                 
                                    145.1 dalyje apibrėžta kompetentinga institucija;
                                 
                              
                                    b)
                                 
                                 
                                    priežiūros užduotis pagal 145.B.300 dalies d punktą atliekanti institucija.“;
                                 
                              
                  
                        26)
                     
                     
                        įrašoma 145.A.155 dalis:
                        „145.A.155   Neatidėliotinas reagavimas į saugos problemą
                        
                        Organizacija:
                        
                                    a)
                                 
                                 
                                    įgyvendina visas saugos priemones, kurių imtis pagal 145.B.135 dalį įpareigojo kompetentinga institucija;
                                 
                              
                                    b)
                                 
                                 
                                    atsižvelgia į visą svarbią privalomą Agentūros pateiktą saugos informaciją.“;
                                 
                              
                  
                        27)
                     
                     
                        įrašoma 145.A.200 dalis:
                        „145.A.200   Valdymo sistema
                        
                        
                                    a)
                                 
                                 
                                    Organizacija sukuria, įdiegia ir taiko valdymo sistemą, apimančią:
                                    
                                                1)
                                             
                                             
                                                aiškiai apibrėžtą atskaitomybę ir atsakomybę visoje organizacijoje, įskaitant tiesioginę su sauga susijusią atsakingo vadovo atskaitomybę;
                                             
                                          
                                                2)
                                             
                                             
                                                bendro organizacijos požiūrio į saugą ir saugos principų (saugos politikos) ir susijusių saugos tikslų aprašymą;
                                             
                                          
                                                3)
                                             
                                             
                                                su organizacijos veikla susijusių pavojų aviacijos saugai nustatymą, vertinimą ir susijusios rizikos valdymą, įskaitant šios rizikos mažinimo veiksmus ir jų veiksmingumo tikrinimą;
                                             
                                          
                                                4)
                                             
                                             
                                                darbuotojų mokymo ir kompetencijos, kurie reikalingi jiems pavestoms užduotims atlikti, užtikrinimą;
                                             
                                          
                                                5)
                                             
                                             
                                                pagrindinių visos valdymo sistemos procesų dokumentavimą, įskaitant darbuotojų informavimo apie jų pareigas procesą ir dalinio tų dokumentų keitimo tvarką;
                                             
                                          
                                                6)
                                             
                                             
                                                organizacijos atitikties susijusiems reikalavimams stebėsenos funkciją. Atitikties stebėsena apima grįžtamosios informacijos apie pažeidimus teikimo atsakingam vadovui sistemą, kuria užtikrinamas veiksmingas reikiamų taisomųjų veiksmų įgyvendinimas.
                                             
                                          
                              
                                    b)
                                 
                                 
                                    Ši valdymo sistema turi atitikti organizacijos dydį ir jos veiklos pobūdį bei sudėtingumą, atsižvelgiant į tai veiklai būdingus pavojus ir susijusią riziką.
                                 
                              
                                    c)
                                 
                                 
                                    Jei organizacija turi vieną ar keletą papildomų organizacijos pažymėjimų, patenkančių į Reglamento (ES) 2018/1139 taikymo sritį, valdymo sistema gali būti sujungta su pagal turimą (-us) papildomą (-us) pažymėjimą (-us) reikalaujama valdymo sistema.“;
                                 
                              
                  
                        28)
                     
                     
                        įrašoma 145.A.202 dalis:
                        „145.A.202   Vidaus saugos pranešimų sistema
                        
                        
                                    a)
                                 
                                 
                                    Įgyvendindama savo valdymo sistemą, organizacija nustato vidaus saugos pranešimų teikimo sistemą, kad būtų galima registruoti ir vertinti įvykius, apie kuriuos turi būti pranešta pagal 145.A.60 dalį.
                                 
                              
                                    b)
                                 
                                 
                                    Ši sistema taip pat turėtų suteikti galimybę registruoti ir vertinti klaidas, įvykius be padarinių bei pavojus, apie kuriuos pateiktas vidaus pranešimas ir kurie nepatenka į a punkto taikymo sritį.
                                 
                              
                                    c)
                                 
                                 
                                    Taikydama tą sistemą, organizacija:
                                    
                                                1)
                                             
                                             
                                                nustato bet kokių klaidų, įvykių be padarinių ir pavojų, apie kuriuos pranešta, priežastis bei susijusius veiksnius ir išnagrinėja juos taikydama savo saugos rizikos valdymo procedūrą pagal 145.A.200 dalies a punkto 3 papunktį;
                                             
                                          
                                                2)
                                             
                                             
                                                užtikrina, kad būtų įvertinta visa žinoma svarbi informacija apie klaidas, įvykius be padarinių, pavojus ir negalėjimą laikytis procedūrų, taip pat nustato prireikus taikytiną informacijos platinimo būdą.
                                             
                                          
                              
                                    d)
                                 
                                 
                                    Organizacija imasi priemonių, kad užtikrintų informacijos apie saugos aspektus, susijusius su subrangos veikla, rinkimą.“;
                                 
                              
                  
                        29)
                     
                     
                        įrašoma 145.A.205 dalis:
                        „145.A.205   Ranga ir subranga
                        
                        
                                    a)
                                 
                                 
                                    Sudarydama rangos ar subrangos sutartis dėl bet kurios savo techninės priežiūros veiklos dalies, organizacija užtikrina, kad:
                                    
                                                1)
                                             
                                             
                                                techninės priežiūros veikla atitiktų taikytinus reikalavimus;
                                             
                                          
                                                2)
                                             
                                             
                                                visi su tokia ranga ar subranga susiję pavojai aviacijos saugai būtų įvertinti organizacijos valdymo sistemoje.
                                             
                                          
                              
                                    b)
                                 
                                 
                                    Jei organizacija su kita organizacija sudaro subrangos sutartį dėl bet kurios savo techninės priežiūros veiklos dalies, organizacija, su kuria sudaroma subrangos sutartis, darbus vykdo laikydamasi subrangos sutartį sudarančios organizacijos patvirtinimo taikymo srities.“;
                                 
                              
                  
                        30)
                     
                     
                        B skyrius pakeičiamas taip:
                        „B SKYRIUS
                        
                        
                           REIKALAVIMAI INSTITUCIJAI
                        
                        145.B.005   Taikymo sritis
                        
                        Šiame skyriuje nustatomos sertifikavimo, priežiūros ir vykdymo užtikrinimo užduočių vykdymo sąlygos, taip pat administracinės ir valdymo sistemos reikalavimai, kurių turi laikytis kompetentinga institucija, atsakinga už A skyriaus įgyvendinimą ir to įgyvendinimo užtikrinimą.
                        145.B.115   Priežiūros dokumentai
                        
                        Kompetentinga institucija atitinkamiems darbuotojams pateikia visus teisės aktus, standartus, taisykles, technines publikacijas ir susijusius dokumentus, siekdama jiems sudaryti sąlygas vykdyti jiems paskirtas užduotis ir pareigas.
                        145.B.120   Atitikties užtikrinimo priemonės
                        
                        
                                    a)
                                 
                                 
                                    Agentūra parengia priimtinas atitikties užtikrinimo priemones (AMC), kuriomis remiantis gali būti įrodoma atitiktis Reglamentui (ES) 2018/1139 ir jo deleguotiesiems bei įgyvendinimo aktams.
                                 
                              
                                    b)
                                 
                                 
                                    Užtikrinant atitiktį šiam reglamentui gali būti taikomos alternatyvios atitikties užtikrinimo priemonės.
                                 
                              
                                    c)
                                 
                                 
                                    Kompetentingos institucijos informuoja Agentūrą apie visas alternatyvias atitikties užtikrinimo priemones, kurias, kad užtikrintų atitiktį šiam reglamentui, naudoja jų prižiūrimos organizacijos arba jos pačios.
                                 
                              145.B.125   Agentūros informavimas
                        
                        
                                    a)
                                 
                                 
                                    Valstybės narės kompetentinga institucija Agentūrai praneša apie visas įgyvendinant Reglamentą (ES) 2018/1139 ir susijusius deleguotuosius ir įgyvendinimo aktus kilusias svarbias problemas per 30 dienų nuo tada, kai institucija sužino apie problemas.
                                 
                              
                                    b)
                                 
                                 
                                    Nedarant poveikio Reglamentui (ES) Nr. 376/2014 ir jo deleguotiesiems bei įgyvendinimo aktams, kompetentinga institucija kuo greičiau pateikia Agentūrai visą saugai svarbią informaciją, gautą iš pranešimų apie įvykius, saugomų nacionalinėje duomenų bazėje pagal Reglamento (ES) Nr. 376/2014 6 straipsnio 6 dalį.
                                 
                              145.B.135   Neatidėliotinas reagavimas į saugos problemą
                        
                        
                                    a)
                                 
                                 
                                    Nepažeisdama Reglamento (ES) Nr. 376/2014 ir jo deleguotųjų bei įgyvendinimo aktų, kompetentinga institucija įdiegia sistemą, kurią taikydama galėtų tinkamai rinkti, analizuoti ir skleisti su sauga susijusią informaciją.
                                 
                              
                                    b)
                                 
                                 
                                    Agentūra įdiegia sistemą, kurią taikydama galėtų tinkamai analizuoti visą gautą svarbią su sauga susijusią informaciją ir nedelsdama pateikti atitinkamoms valstybių narių institucijoms ir Komisijai visą informaciją, įskaitant rekomendacijas arba informaciją apie taisomuosius veiksmus, kurių joms būtina imtis, kad būtų laiku sureaguota į saugos problemą, susijusią su produktais, dalimis, prietaisais, asmenimis arba organizacijomis, kuriems taikomas Reglamentas (ES) 2018/1139 ir jo deleguotieji bei įgyvendinimo aktai.
                                 
                              
                                    c)
                                 
                                 
                                    Gavusi a ir b punktuose nurodytą informaciją, kompetentinga institucija imasi tinkamų saugos problemos sprendimo priemonių.
                                 
                              
                                    d)
                                 
                                 
                                    Apie priemones, kurių imamasi pagal c punktą, kompetentinga institucija nedelsdama praneša visiems asmenims arba organizacijoms, kurie jas turi taikyti laikydamiesi Reglamento (ES) 2018/1139 ir jo deleguotųjų bei įgyvendinimo aktų. Kompetentinga institucija apie šias priemones taip pat praneša Agentūrai ir, jei reikia imtis bendrų veiksmų, kitoms susijusioms valstybėms narėms.
                                 
                              145.B.200   Valdymo sistema
                        
                        
                                    a)
                                 
                                 
                                    Kompetentinga institucija sukuria ir taiko valdymo sistemą, kurią sudaro bent:
                                    
                                                1)
                                             
                                             
                                                dokumentais pagrįsta politika ir procedūros, kuriomis apibūdinama jos organizacija, priemonės ir metodai, kuriais užtikrinama atitiktis Reglamentui (ES) 2018/1139 ir jo deleguotiesiems bei įgyvendinimo aktams. Procedūrų dokumentai atnaujinami ir jais remiamasi kaip pagrindiniais tos kompetentingos institucijos darbo dokumentais vykdant visas jos susijusias užduotis;
                                             
                                          
                                                2)
                                             
                                             
                                                pakankamas skaičius darbuotojų jos užduotims ir pareigoms vykdyti. Siekiant užtikrinti visų užduočių tinkamą įvykdymą, turi būti įdiegta sistema, pagal kurią būtų galima numatyti galimybę gauti darbuotojų;
                                             
                                          
                                                3)
                                             
                                             
                                                darbuotojai, turintys kvalifikaciją, reikalingą jiems paskirtoms užduotims atlikti, ir reikiamų žinių bei patirties, taip pat baigę pradinį ir kartotinį mokymą kompetencijai nuolat užtikrinti;
                                             
                                          
                                                4)
                                             
                                             
                                                tinkamos darbuotojams skirtos patalpos ir biurai paskirtoms užduotims atlikti;
                                             
                                          
                                                5)
                                             
                                             
                                                valdymo sistemos atitikties susijusiems reikalavimams ir procedūrų tinkamumo stebėjimo funkcija, įskaitant vidaus audito ir saugos rizikos valdymo procedūrų nustatymą. Atitikties stebėjimas turi apimti vyresniųjų kompetentingos institucijos vadovų informavimo apie faktus, nustatytus atliekant auditą, sistemą, kad būtų užtikrintas reikiamų taisomųjų veiksmų įgyvendinimas;
                                             
                                          
                                                6)
                                             
                                             
                                                asmens arba asmenų grupės, kuris (-i) už atitikties stebėjimo funkciją būtų atsakingas (-a) vyresniesiems kompetentingos institucijos vadovams.
                                             
                                          
                              
                                    b)
                                 
                                 
                                    Kompetentinga institucija kiekvienoje į valdymo sistemą įtrauktoje veiklos srityje paskiria po vieną arba kelis asmenis, visapusiškai atsakingus už atitinkamos (-ų) užduoties (-ių) valdymą.
                                 
                              
                                    c)
                                 
                                 
                                    Kompetentinga institucija nustato keitimosi visa būtina informacija su kitomis susijusiomis kompetentingomis institucijomis (tos pačios valstybės narės ar kitų valstybių narių) ir tarpusavio pagalbos procedūras; tai, be kita, ko yra informacija apie:
                                    
                                                1)
                                             
                                             
                                                visus nustatytus pažeidimus ir tolesnius veiksmus, kurių imamasi dėl asmenų ir organizacijų, vykdančių veiklą valstybės narės teritorijoje, bet sertifikuotų kitos valstybės narės kompetentingos institucijos arba Agentūros, priežiūros;
                                             
                                          
                                                2)
                                             
                                             
                                                informacija, gauta iš privalomų ir savanoriškų pranešimų apie įvykius, kaip reikalaujama 145.A.60 dalyje.
                                             
                                          
                              
                                    d)
                                 
                                 
                                    Standartizavimo tikslu agentūrai pateikiamos su valdymo sistema susijusių procedūrų ir jų pakeitimų dokumentų kopijos.
                                 
                              145.B.205   Užduočių paskyrimas kompetentingiems subjektams
                        
                        
                                    a)
                                 
                                 
                                    Kompetentinga institucija gali paskirti užduotis, susijusias su pradiniu sertifikavimu arba nuolatine organizacijų, kurioms taikomas Reglamentas (ES) 2018/1139 ir jo deleguotieji bei įgyvendinimo aktai, priežiūra, kompetentingiems subjektams. Skirdama užduotis, kompetentinga institucija užtikrina, kad:
                                    
                                                1)
                                             
                                             
                                                būtų įdiegta sistema, kurią taikant būtų galima iš pradžių ir nuolat vertinti, ar kompetentingas subjektas atitinka Reglamento (ES) 2018/1139 VI priedą. Ta sistema ir vertinimo rezultatai turi būti pagrįsti dokumentais;
                                             
                                          
                                                2)
                                             
                                             
                                                su kompetentingu subjektu būtų sudarytas raštiškas ir abiejų šalių atitinkamu valdymo lygmeniu patvirtintas susitarimas, kuriame būtų nurodyta:
                                                
                                                            i)
                                                         
                                                         
                                                            kokias užduotis reikia atlikti;
                                                         
                                                      
                                                            ii)
                                                         
                                                         
                                                            kokias deklaracijas, ataskaitas ir įrašus reikia pateikti;
                                                         
                                                      
                                                            iii)
                                                         
                                                         
                                                            kokių techninių sąlygų reikia laikytis atliekant šias užduotis;
                                                         
                                                      
                                                            iv)
                                                         
                                                         
                                                            ką apima atitinkamas atsakomybės draudimas;
                                                         
                                                      
                                                            v)
                                                         
                                                         
                                                            kaip saugoma informacija, gauta atliekant šias užduotis.
                                                         
                                                      
                                          
                              
                                    b)
                                 
                                 
                                    Kompetentinga institucija užtikrina, kad pagal 145.B.200 dalies a punkto 5 papunktį nustatyta vidaus audito ir saugos rizikos valdymo procedūra apimtų visas sertifikavimo ir nuolatinės priežiūros užduotis, kurias kompetentingas subjektas atlieka jos vardu.
                                 
                              145.B.210   Valdymo sistemos pakeitimai
                        
                        
                                    a)
                                 
                                 
                                    Kompetentinga institucija įdiegia sistemą, kurią taikydama ji gali nustatyti pokyčius, turinčius įtakos jos gebėjimui atlikti savo užduotis ir vykdyti savo pareigas, nurodytas Reglamente (ES) 2018/1139 ir jo deleguotuosiuose bei įgyvendinimo aktuose. Ta sistema turi sudaryti sąlygas kompetentingai institucijai imtis reikiamų veiksmų, kad būtų užtikrintas ilgalaikis jos valdymo sistemos tinkamumas ir veiksmingumas.
                                 
                              
                                    b)
                                 
                                 
                                    Kompetentinga institucija laiku atnaujina savo valdymo sistemą, kad ji atitiktų visus Reglamento (ES) 2018/1139 ir jo deleguotųjų bei įgyvendinimo aktų pakeitimus ir taip būtų užtikrintas veiksmingas jos įgyvendinimas.
                                 
                              
                                    c)
                                 
                                 
                                    Kompetentinga institucija praneša Agentūrai apie pakeitimus, turinčius įtakos jos gebėjimui atlikti savo užduotis ir vykdyti savo pareigas, nurodytas Reglamente (ES) 2018/1139 ir jo deleguotuosiuose bei įgyvendinimo aktuose.
                                 
                              145.B.220   Įrašų tvarkymas
                        
                        
                                    a)
                                 
                                 
                                    Kompetentinga institucija sukuria įrašų tvarkymo sistemą, kuri suteikia galimybę saugoti, naudoti ir patikimai atsekti:
                                    
                                                1)
                                             
                                             
                                                valdymo sistemos politikos ir procedūrų dokumentus;
                                             
                                          
                                                2)
                                             
                                             
                                                jos darbuotojų mokymą, kvalifikaciją ir įgaliojimus;
                                             
                                          
                                                3)
                                             
                                             
                                                užduočių, apimančių pagal 145.B.205 dalį reikalaujamus elementus, skyrimo dokumentus ir išsamius duomenis apie paskirtas užduotis;
                                             
                                          
                                                4)
                                             
                                             
                                                sertifikavimo procesų ir nuolatinės sertifikuotų organizacijų priežiūros dokumentus, įskaitant:
                                                
                                                            i)
                                                         
                                                         
                                                            paraišką išduoti organizacijai pažymėjimą;
                                                         
                                                      
                                                            ii)
                                                         
                                                         
                                                            kompetentingos institucijos nepertraukiamosios priežiūros programą, taip pat visus vertinimo, audito ir tikrinimo įrašus;
                                                         
                                                      
                                                            iii)
                                                         
                                                         
                                                            organizacijos pažymėjimą, įskaitant visus jo pakeitimus;
                                                         
                                                      
                                                            iv)
                                                         
                                                         
                                                            priežiūros programos, kurioje nurodytos numatyto atlikti ir atlikto audito datos, kopiją;
                                                         
                                                      
                                                            v)
                                                         
                                                         
                                                            visos oficialios korespondencijos kopijas;
                                                         
                                                      
                                                            vi)
                                                         
                                                         
                                                            rekomendacijas dėl pažymėjimo išdavimo arba pratęsimo, išsamius duomenis apie nustatytus pažeidimus ir veiksmus, kurių organizacijos ėmėsi, kad būtų pašalinti tie pažeidimai, įskaitant pašalinimo datą, vykdymo užtikrinimo veiksmus ir pastabas;
                                                         
                                                      
                                                            vii)
                                                         
                                                         
                                                            kitos kompetentingos institucijos pagal 145.B.300 dalies d punktą pateiktą vertinimo, audito ir tikrinimo ataskaitą;
                                                         
                                                      
                                                            viii)
                                                         
                                                         
                                                            visų organizacijos MOE ar vadovų ir jų pakeitimų kopijas;
                                                         
                                                      
                                                            ix)
                                                         
                                                         
                                                            visų kitų kompetentingos institucijos patvirtintų dokumentų kopijas.
                                                         
                                                      
                                          
                                                5)
                                             
                                             
                                                alternatyvių atitikties užtikrinimo priemonių naudojimą patvirtinančius dokumentus;
                                             
                                          
                                                6)
                                             
                                             
                                                saugos informaciją, pateiktą pagal 145.B.125 dalį, ir tolesnes priemones;
                                             
                                          
                                                7)
                                             
                                             
                                                apsaugos ir lankstumo nuostatų taikymą pagal Reglamento (ES) 2018/1139 70 straipsnį, 71 straipsnio 1 dalį ir 76 straipsnio 4 dalį.
                                             
                                          
                              
                                    b)
                                 
                                 
                                    Kompetentinga institucija tvarko visų savo išduotų organizacijų pažymėjimų sąrašą.
                                 
                              
                                    c)
                                 
                                 
                                    Visi a ir b punktuose nurodyti įrašai saugomi ne trumpiau kaip 5 metus, laikantis duomenų apsaugos įstatymų.
                                 
                              
                                    d)
                                 
                                 
                                    Visi a ir b punktuose nurodyti užrašai turi būti pateikti prašymą pateikusiai kitos valstybės narės kompetentingai institucijai ar Agentūrai.
                                 
                              145.B.300   Priežiūros principai
                        
                        
                                    a)
                                 
                                 
                                    Kompetentinga institucija tikrina:
                                    
                                                1)
                                             
                                             
                                                reikalavimų, taikomų organizacijoms, laikymąsi prieš išduodama organizacijos pažymėjimą;
                                             
                                          
                                                2)
                                             
                                             
                                                nuolatinę jos sertifikuotų organizacijų atitiktį taikomiems reikalavimams;
                                             
                                          
                                                3)
                                             
                                             
                                                tinkamų saugos priemonių, kurių imtis pagal 145.B.135 dalies c ir d punktus įpareigojo kompetentinga institucija, įgyvendinimą.
                                             
                                          
                              
                                    b)
                                 
                                 
                                    Atliekant šį tikrinimą:
                                    
                                                1)
                                             
                                             
                                                naudojamasi dokumentais, kurie specialiai parengti siekiant už priežiūrą atsakingiems darbuotojams pateikti jiems paskirtų funkcijų vykdymo rekomendacijas;
                                             
                                          
                                                2)
                                             
                                             
                                                susijusioms organizacijoms pateikiami priežiūros veiklos rezultatai;
                                             
                                          
                                                3)
                                             
                                             
                                                remiamasi vertinimais, auditu ir tikrinimais, taip pat prireikus tikrinimais, apie kuriuos nepranešama;
                                             
                                          
                                                4)
                                             
                                             
                                                kompetentingai institucijai teikiami įrodymai, kurie būtini, jei prireikia imtis tolesnių veiksmų, įskaitant 145.B.350 dalyse numatytas priemones.
                                             
                                          
                              
                                    c)
                                 
                                 
                                    Kompetentinga institucija nustato priežiūros taikymo sritį, nurodytą a ir b punktuose, remdamasi ankstesnės priežiūros veiklos rezultatais ir saugos prioritetais.
                                 
                              
                                    d)
                                 
                                 
                                    Jei organizacijos patalpos yra keliose valstybėse, 145.1 dalyje apibrėžta kompetentinga institucija gali susitarti, kad priežiūros užduotis atliktų valstybės (-ių) narės (-ių), kurioje (-iose) yra tos patalpos, kompetentinga (-os) institucija (-os) arba Agentūra, jei patalpos yra už teritorijos, už kurią valstybės narės atsako pagal Čikagos konvenciją, ribų. Visos organizacijos, kurioms taikomas toks susitarimas, informuojamos apie jo sudarymą ir taikymo sritį.
                                 
                              
                                    e)
                                 
                                 
                                    Bet kokios priežiūros veiklos, kuri vykdoma patalpose, esančiose kitoje valstybėje narėje nei ta, kurioje yra pagrindinė organizacijos verslo vieta, atveju 145.1 dalyje apibrėžta kompetentinga institucija, prieš atlikdama bet kokį patalpų auditą ar patikrinimą vietoje, informuoja tos valstybės narės kompetentingą instituciją.
                                 
                              
                                    f)
                                 
                                 
                                    Kompetentinga institucija renka ir tvarko visą informaciją, kuri laikoma būtina priežiūros veiklai vykdyti.
                                 
                              145.B.305   Priežiūros programa
                        
                        
                                    a)
                                 
                                 
                                    Kompetentinga institucija parengia ir taiko priežiūros programą, apimančią pagal 145.B.300 dalį reikalaujamą priežiūros veiklą.
                                 
                              
                                    b)
                                 
                                 
                                    Rengiant priežiūros programą atsižvelgiama į specifinį organizacijos pobūdį, jos veiklos sudėtingumą, ankstesnės sertifikavimo arba priežiūros veiklos (ar abiejų rūšių veiklos) rezultatus ir ji grindžiama susijusios rizikos vertinimu. Į kiekvieną priežiūros planavimo ciklą įtraukiami:
                                    
                                                1)
                                             
                                             
                                                vertinimai, auditas ir patikrinimai, įskaitant, kai tinkama:
                                                
                                                            i)
                                                         
                                                         
                                                            valdymo sistemos vertinimus ir proceso auditą;
                                                         
                                                      
                                                            ii)
                                                         
                                                         
                                                            produkto auditą, per kurį tikrinama atitinkama techninės priežiūros veiklos, kurią vykdo organizacija, imtis;
                                                         
                                                      
                                                            iii)
                                                         
                                                         
                                                            atliktų tinkamumo skraidyti patikrų imtį;
                                                         
                                                      
                                                            iv)
                                                         
                                                         
                                                            patikrinimus be įspėjimo;
                                                         
                                                      
                                          
                                                2)
                                             
                                             
                                                atsakingo vadovo ir kompetentingos institucijos susitikimai, kuriais siekiama abi šalis informuoti svarbiais klausimais.
                                             
                                          
                              
                                    c)
                                 
                                 
                                    Priežiūros planavimo ciklas neturi viršyti 24 mėnesių.
                                 
                              
                                    d)
                                 
                                 
                                    Nepaisant c punkto, priežiūros planavimo ciklą galima pratęsti iki 36 mėnesių, jei kompetentinga institucija nustatė, kad per praėjusius 24 mėnesius:
                                    
                                                1)
                                             
                                             
                                                organizacija įrodė, kad gali veiksmingai nustatyti aviacijos saugos pavojus ir valdyti su jais susijusią riziką;
                                             
                                          
                                                2)
                                             
                                             
                                                organizacija nuolat įrodė atitiktį 145.A.85 daliai ir visapusiškai kontroliuoja visus pakeitimus;
                                             
                                          
                                                3)
                                             
                                             
                                                nenustatyta 1 lygio pažeidimo faktų;
                                             
                                          
                                                4)
                                             
                                             
                                                visi taisomieji veiksmai įgyvendinti per kompetentingos institucijos priimtą arba pratęstą laikotarpį, kaip nustatyta 145.B.350 dalyje.
                                             
                                          Nepaisant c punkto, priežiūros planavimo ciklo trukmė gali būti papildomai pratęsta iki daugiausia 48 mėnesių, jei, be d punkto 1–4 papunkčiuose nurodytų sąlygų, organizacija nustatė, o kompetentinga organizacija patvirtino veiksmingą nuolatinę pranešimų teikimo kompetentingai institucijai apie pačios organizacijos saugos rodiklius ir reglamentavimo reikalavimų laikymąsi sistemą.
                                 
                              
                                    e)
                                 
                                 
                                    Priežiūros planavimo ciklą galima sutrumpinti, jei yra įrodymų, kad pablogėjo organizacijos saugos rodikliai.
                                 
                              
                                    f)
                                 
                                 
                                    Priežiūros programoje nurodomos būsimų ir jau atliktų vertinimų, audito, tikrinimų ir susitikimų datos.
                                 
                              
                                    g)
                                 
                                 
                                    Pasibaigus kiekvienam priežiūros planavimo ciklui, kompetentinga institucija pateikia rekomendacinį pranešimą dėl patvirtinimo pratęsimo, kuriame atsižvelgiama į priežiūros rezultatus.
                                 
                              145.B.310   Pradinio sertifikavimo tvarka
                        
                        
                                    a)
                                 
                                 
                                    Gavusi paraišką iš organizacijos pirmą kartą išduoti pažymėjimą, kompetentinga institucija tikrina organizacijos atitiktį taikomiems reikalavimams.
                                 
                              
                                    b)
                                 
                                 
                                    Siekiant įsitikinti, ar atsakingas organizacijos vadovas supranta savo vaidmenį ir atskaitomybę, pradinio sertifikavimo tikslais atliekamo tyrimo metu su juo bent kartą surengiamas susitikimas.
                                 
                              
                                    c)
                                 
                                 
                                    Kompetentinga institucija registruoja visus nustatytus pažeidimus, jų šalinimo veiksmus ir rekomendacijas dėl pažymėjimo išdavimo.
                                 
                              
                                    d)
                                 
                                 
                                    Kompetentinga institucija raštu patvirtina organizacijai visus patikrinimo metu nustatytus pažeidimus. Jei tai yra pradinis sertifikavimas, pažymėjimas išduodamas tik po to, kai organizacija kompetentingai institucijai įrodo, kad visi pažeidimai ištaisyti.
                                 
                              
                                    e)
                                 
                                 
                                    Įsitikinusi, kad organizacija atitinka taikomus reikalavimus, kompetentinga institucija:
                                    
                                                1)
                                             
                                             
                                                išduoda remiantis III priedėliu „EASA 3-145 forma“ pagal II priedėlyje numatytą klasių ir kategorijų sistemą parengtą pažymėjimą;
                                             
                                          
                                                2)
                                             
                                             
                                                oficialiai patvirtina techninės priežiūros organizacijos žinyną.
                                             
                                          
                              
                                    f)
                                 
                                 
                                    Remiantis EASA 3-145 forma parengtame pažymėjime Agentūros nustatytu būdu nurodomas pažymėjimo numeris.
                                 
                              
                                    g)
                                 
                                 
                                    Pažymėjimas išduodamas neribotam laikui. Teisės ir veiklos, kurią organizacija yra patvirtinta vykdyti, sritis, įskaitant visus apribojimus (jei taikomi), nurodomos prie pažymėjimo pridėtose patvirtinimo sąlygose.
                                 
                              
                                    h)
                                 
                                 
                                    Siekdama sudaryti organizacijai sąlygas įgyvendinti pakeitimus be išankstinio kompetentingos institucijos patvirtinimo pagal 145.A.85 dalies c punkto nuostatas, kompetentinga institucija patvirtina atitinkamą MOE nustatytą procedūrą, pagal kurią apibrėžiama tokių pakeitimų aprėptis ir aprašoma, kaip tokie pakeitimai bus valdomi ir kaip apie juos bus pranešama kompetentingai institucijai.
                                 
                              145.B.330   Pakeitimai. Organizacijos
                        
                        
                                    a)
                                 
                                 
                                    Gavusi paraišką dėl pakeitimo, kuriam reikia išankstinio patvirtinimo, kompetentinga institucija, prieš suteikdama patvirtinimą, tikrina organizacijos atitiktį taikomiems reikalavimams.
                                 
                              
                                    b)
                                 
                                 
                                    Kompetentinga institucija nurodo sąlygas, kuriomis organizacija gali veikti, kol vyksta pakeitimas, nebent kompetentinga institucija nustato, kad reikia sustabdyti organizacijos pažymėjimo galiojimą.
                                 
                              
                                    c)
                                 
                                 
                                    Įsitikinusi, kad organizacija atitinka taikomus reikalavimus, kompetentinga institucija patvirtina pakeitimą.
                                 
                              
                                    d)
                                 
                                 
                                    Jei organizacija įgyvendina pakeitimus, dėl kurių reikalingas išankstinis patvirtinimas, negavusi c punkte nurodyto kompetentingos institucijos patvirtinimo, kompetentinga institucija, nedarydama poveikio jokioms papildomoms vykdymo užtikrinimo priemonėms, apsvarsto būtinybę sustabdyti organizacijos pažymėjimo galiojimą, jį apriboti arba atšaukti.
                                 
                              
                                    e)
                                 
                                 
                                    Jei pakeitimams nereikia išankstinio patvirtinimo, kompetentinga institucija įtraukia tokių pakeitimų peržiūrą į savo nuolatinę priežiūrą pagal 145.B.300 dalyje nustatytus principus. Nustačiusi neatitiktį, kompetentinga institucija apie tai praneša organizacijai, paprašo atlikti tolesnius pakeitimus ir imasi veiksmų pagal 145.B.350 dalį.
                                 
                              145.B.350   Pažeidimai ir taisomieji veiksmai; pastabos
                        
                        
                                    a)
                                 
                                 
                                    Kompetentinga institucija įdiegia sistemą, kurią taikydama nagrinėja pažeidimų svarbą saugai.
                                 
                              
                                    b)
                                 
                                 
                                    Nustačiusi bet kokią reikšmingą neatitiktį taikomiems Reglamento (ES) 2018/1139 ir jo deleguotųjų bei įgyvendinimo aktų reikalavimams, organizacijos procedūroms ir vadovams arba organizacijos pažymėjimui, įskaitant patvirtinimo sąlygas, dėl kurios mažėja sauga arba kyla didelis pavojus skrydžių saugai, kompetentinga institucija konstatuoja 1 lygio pažeidimą.
                                    Prie 1 lygio pažeidimų taip pat priskiriami šie atvejai:
                                    
                                                1)
                                             
                                             
                                                kompetentingai institucijai įprastomis darbo valandomis ir pateikus du raštiškus prašymus nesuteikiama 145.A.140 dalyje nurodyta prieiga prie organizacijos patalpų;
                                             
                                          
                                                2)
                                             
                                             
                                                organizacijos pažymėjimas gaunamas arba jo galiojimas išlaikomas suklastojus pateiktus patvirtinamuosius dokumentus;
                                             
                                          
                                                3)
                                             
                                             
                                                įrodoma neteisėta veikla arba nesąžiningas organizacijos pažymėjimo naudojimas;
                                             
                                          
                                                4)
                                             
                                             
                                                nėra atsakingo vadovo.
                                             
                                          
                              
                                    c)
                                 
                                 
                                    Nustačiusi bet kokią neatitiktį taikomiems Reglamento (ES) 2018/1139 ir jo deleguotųjų bei įgyvendinimo aktų reikalavimams, organizacijos procedūroms ir vadovams arba organizacijos pažymėjimui, įskaitant patvirtinimo sąlygas, kuri nėra priskiriama prie 1 lygio pažeidimų, kompetentinga institucija konstatuoja 2 lygio pažeidimą.
                                 
                              
                                    d)
                                 
                                 
                                    Kai pažeidimas nustatomas vykdant priežiūrą arba kitais būdais, kompetentinga institucija, nedarydama poveikio jokiems papildomiems Reglamente (ES) 2018/1139 ir jo deleguotuosiuose bei įgyvendinimo aktuose reikalaujamiems veiksmams, raštu praneša apie pažeidimą organizacijai ir paprašo imtis taisomųjų veiksmų nustatytai neatitikčiai pašalinti. Jei 1 lygio pažeidimas tiesiogiai susijęs su orlaiviu, kompetentinga institucija informuoja apie tai valstybės, kurioje registruotas orlaivis, kompetentingą instituciją.
                                    
                                                1)
                                             
                                             
                                                Nustačiusi 1 lygio pažeidimus, kompetentinga institucija nedelsdama imasi tinkamų veiksmų atitinkamos organizacijos veiklai uždrausti arba apriboti ir, jei taikoma, imasi veiksmų pažymėjimui atšaukti arba, atsižvelgiant į 1 lygio pažeidimo dydį, jį visą ar jo dalį apriboti arba sustabdyti jo viso ar jo dalies galiojimą tol, kol organizacija sėkmingai įgyvendins taisomuosius veiksmus.
                                             
                                          
                                                2)
                                             
                                             
                                                Nustačiusi 2 lygio pažeidimus, kompetentinga institucija:
                                                
                                                            i)
                                                         
                                                         
                                                            skiria organizacijai pažeidimo pobūdį atitinkantį taisomųjų veiksmų įgyvendinimo laikotarpį, kuris bet kuriuo atveju iš pradžių neviršija 3 mėnesių laikotarpio. Tas laikotarpis prasideda nuo rašytinio pranešimo organizacijai apie pažeidimą, kuriame reikalaujama imtis taisomųjų veiksmų nustatytai neatitikčiai ištaisyti, pateikimo dienos. Pasibaigus tam laikotarpiui ir priklausomai nuo pažeidimo pobūdžio, kompetentinga institucija šį 3 mėnesių laikotarpį gali pratęsti, jei su ja suderintas taisomųjų veiksmų planas;
                                                         
                                                      
                                                            ii)
                                                         
                                                         
                                                            įvertina organizacijos pasiūlytus taisomuosius veiksmus bei įgyvendinimo planą ir jiems pritaria, jei vertinime padaroma išvada, kad jų pakanka neatitikčiai ištaisyti.
                                                         
                                                      
                                          
                                                3)
                                             
                                             
                                                Jei organizacija nepateikia priimtino taisomųjų veiksmų plano arba nesiima taisomųjų veiksmų per kompetentingos institucijos priimtą arba pratęstą laikotarpį, pažeidimas perkvalifikuojamas į 1 lygio pažeidimą ir imamasi d punkto 1 papunktyje nurodytų veiksmų.
                                             
                                          
                                                4)
                                             
                                             
                                                Kompetentinga institucija registruoja visus jos konstatuotus pažeidimus arba pažeidimus, apie kuriuos jai pranešta pagal e punktą, ir, jei taikoma, jos taikytas vykdymo užtikrinimo priemones, taip pat visus taisomuosius veiksmus ir visų pažeidimų pašalinimo datas.
                                             
                                          
                              
                                    e)
                                 
                                 
                                    Nustačiusi bet kokią kitos valstybės narės kompetentingos institucijos arba Agentūros sertifikuotos organizacijos neatitiktį taikytiniems Reglamento (ES) 2018/1139 ir jo deleguotųjų bei įgyvendinimo aktų reikalavimams, pagal 145.B.300 dalies d punktą priežiūros užduotis atliekanti institucija, nedarydama poveikio jokioms papildomoms vykdymo užtikrinimo priemonėms, informuoja tą kompetentingą instituciją ir nurodo pažeidimo lygį.
                                 
                              
                                    f)
                                 
                                 
                                    Kompetentinga institucija gali teikti pastabas bet kuriuo iš šių atvejų, kuriais nereikia konstatuoti 1 arba 2 lygio pažeidimo:
                                    
                                                1)
                                             
                                             
                                                gaminio eksploatacinės savybės įvertintos kaip neveiksmingos;
                                             
                                          
                                                2)
                                             
                                             
                                                kai nustatoma, kad gaminys gali lemti neatitikties atsiradimą pagal b arba c punktus;
                                             
                                          
                                                3)
                                             
                                             
                                                kai pasiūlymai arba patobulinimai yra svarbūs bendriesiems organizacijos saugos rodikliams.
                                             
                                          
                              Pagal šį punktą pateiktos pastabos raštu pranešamos organizacijai ir kompetentinga institucija jas užregistruoja.
                        145.B.355   Pažymėjimo galiojimo sustabdymas, pažymėjimo apribojimas ir atšaukimas
                        
                        Kompetentinga institucija:
                        
                                    a)
                                 
                                 
                                    sustabdo pažymėjimo galiojimą, jei mano, kad dėl pagrįstų priežasčių tokie veiksmai yra būtini siekiant užkirsti kelią tikėtinai grėsmei orlaivio saugai;
                                 
                              
                                    b)
                                 
                                 
                                    pažymėjimo galiojimą sustabdo, pažymėjimą atšaukia arba apriboja, jei toks veiksmas yra būtinas pagal 145.B.350 dalį;
                                 
                              
                                    c)
                                 
                                 
                                    visiškai arba iš dalies sustabdo pažymėjimo galiojimą arba apriboja jį, jei dėl nenumatytų aplinkybių, kurių kompetentinga institucija negali kontroliuoti, jos inspektoriai negali įvykdyti priežiūros pareigų per priežiūros planavimo ciklą.“;
                                 
                              
                  
                        31)
                     
                     
                        II priedėlis pakeičiamas taip:
                        
                           
                              „II priedėlis
                              
                                 Klasių ir kategorijų sistema, taikytina nustatant 145 dalyje nurodytų techninės priežiūros organizacijų patvirtinimo sąlygas
                              
                              
                                          a)
                                       
                                       
                                          Išskyrus atvejus, kai m punkte nurodytoms mažiausioms organizacijoms nustatoma kitaip, l punkte nurodytoje lentelėje pateikiamos galimos klasės ir kategorijos, naudotinos nustatant pagal II priedą (145 dalį) patvirtintos organizacijos pažymėjimo patvirtinimo sąlygas. Organizacijai turi būti suteikiamos patvirtinimo sąlygos, kurių apimtis – nuo vienos klasės ir kategorijos su apribojimais iki visų klasių ir kategorijų su apribojimais.
                                       
                                    
                                          b)
                                       
                                       
                                          Be l punkte nurodytos lentelės, kiekviena techninės priežiūros organizacija privalo nurodyti savo darbo apimtį žinyne (MOE).
                                       
                                    
                                          c)
                                       
                                       
                                          Atsižvelgiant į kompetentingos institucijos suteiktą (-as) patvirtinimo klasę (-es) ir kategoriją (-as), MOE nustatytoje darbo apimtyje tiksliai apibrėžiamos patvirtinimo ribos. Todėl svarbu, kad patvirtinimo klasė (-ės) ir kategorija (-os) atitiktų organizacijos darbo apimtį.
                                       
                                    
                                          d)
                                       
                                       
                                          
                                             A kategorijos klasė – techninės priežiūros organizacija gali atlikti orlaivio ir komponentų (įskaitant variklius ir (arba) pagalbines jėgaines) techninę priežiūrą pagal orlaivio techninės priežiūros duomenis arba, jeigu tam pritarė kompetentinga institucija, pagal komponentų techninės priežiūros duomenis, jeigu tie komponentai nėra išmontuojami iš orlaivio. Vis dėlto tokiai A kategorijai priskiriama techninės priežiūros organizacija gali laikinai išmontuoti komponentą, kad būtų lengviau jį pasiekti, išskyrus atvejus, kai dėl tokio išmontavimo prireikia atlikti papildomą techninę priežiūrą, kurios atlikti organizacija nėra patvirtinta. Tokiam komponento išmontavimui, kad A kategorijos techninės priežiūros organizacija atliktų jo techninę priežiūrą, taikoma tinkama MOE nustatyta kontrolės tvarka.
                                          Apribojimo skiltyje turi būti nustatyta šios techninės priežiūros taikymo sritis, nurodant patvirtinimo apimtį.
                                       
                                    
                                          e)
                                       
                                       
                                          
                                             A kategorijos klasė skirstoma į angare vykdomos techninės priežiūros arba priešskrydinės techninės priežiūros kategorijas. Tokią organizaciją galima patvirtinti suteikiant teisę vykdyti techninę orlaivio angare arba priešskrydinę orlaivio techninę priežiūrą, arba abiejų šių tipų priežiūrą. Reikia atkreipti dėmesį į tai, kad tuo atveju, jeigu priešskrydinės orlaivio techninės priežiūros patalpos yra pagrindinėje techninės priežiūros bazėje, privaloma turėti techninės priežiūros patvirtinimą, leidžiantį atlikti priešskrydinę orlaivio techninę priežiūrą.
                                       
                                    
                                          f)
                                       
                                       
                                          
                                             B kategorijos klasė – techninės priežiūros organizacija gali atlikti neįmontuoto variklio ir (arba) pagalbinės jėgainės bei variklio ir (arba) pagalbinės jėgainės komponentų techninę priežiūrą pagal variklio ir (arba) pagalbinės jėgainės techninės priežiūros duomenis arba, jeigu tam pritarė kompetentinga institucija, komponentų techninės priežiūros duomenis, jeigu tie komponentai nėra išmontuojami iš variklio ir (arba) pagalbinės jėgainės. Vis dėlto tokia B kategorijai priskiriama patvirtinta techninės priežiūros organizacija gali laikinai išmontuoti komponentą, kad būtų lengviau jį pasiekti, išskyrus tuos atvejus, kai dėl tokio išmontavimo prireikia atlikti papildomą techninę priežiūrą, kuri negali būti atliekama pagal šio punkto nuostatas.
                                          Apribojimo skiltyje turi būti nustatyta šios techninės priežiūros taikymo sritis, nurodant patvirtinimo apimtį.
                                          Patvirtinta B kategorijos klasei priskirta techninės priežiūros organizacija taip pat gali atlikti įmontuoto variklio techninę priežiūrą, kai atliekama techninė angare vykdoma orlaivio priežiūra ir priešskrydinė orlaivio techninė priežiūra, jei kompetentinga institucija patvirtino MOE nustatytą tinkamą kontrolės tvarką. MOE nustatyta darbo apimtis turi atspindėti tą veiklą, jei ją leidžia kompetentinga institucija.
                                       
                                    
                                          g)
                                       
                                       
                                          
                                             C kategorijos klasė – techninės priežiūros organizacija gali atlikti neįmontuotų komponentų (išskyrus variklius ir pagalbines jėgaines), skirtų įmontuoti orlaivyje arba variklyje ir (arba) pagalbinėje jėgainėje, techninę priežiūrą.
                                          Apribojimo skiltyje turi būti nustatyta šios techninės priežiūros taikymo sritis, nurodant patvirtinimo apimtį.
                                          Patvirtinta C kategorijos klasei priskirta techninės priežiūros organizacija taip pat gali atlikti įmontuoto komponento (išskyrus visą variklį ir (arba) pagalbinę jėgainę) techninę priežiūrą, kai atliekama techninė angare vykdoma orlaivio priežiūra ir priešskrydinė orlaivio techninė priežiūra, arba variklio ir (arba) pagalbinės jėgainės techninės priežiūros centre, jei kompetentinga institucija patvirtino MOE nustatytą tinkamą kontrolės tvarką. MOE nustatyta darbo apimtis turi atspindėti tą veiklą, jei ją leidžia kompetentinga institucija.
                                       
                                    
                                          h)
                                       
                                       
                                          
                                             D kategorijos klasė – tai nebūtinai su konkrečiu orlaiviu, varikliu arba kitu komponentu susijusi atskira klasė. D1 – tai neardomųjų bandymų (NDT) klasė, būtina tik techninės priežiūros organizacijai, kuri neardomuosius bandymus kaip tam tikrą užduotį atlieka kitos organizacijos pavedimu. Patvirtinta A, B arba C kategorijos klasei priskirta techninės priežiūros organizacija gali atlikti neardomuosius bandymus su produktais, kurių techninę priežiūrą ji atlieka, nebūtinai turėdama D1 kategorijos klasę, jei MOE nustatytos tinkamos NDT procedūros.
                                       
                                    
                                          i)
                                       
                                       
                                          
                                             Apribojimo skiltis skirta tam, kad kompetentingos institucijos konkrečiai organizacijai patvirtinimą galėtų suteikti atsižvelgdamos į jos ypatybes. Kategorijos patvirtinime gali būti nurodomos tik tuo atveju, jeigu jos yra tinkamai apibrėžtos. l punkte nurodytoje lentelėje nustatyti galimi apribojimo tipai. Leidžiama pabrėžti techninės priežiūros užduotį, o ne orlaivio ar variklio tipą arba gamintoją, jeigu tai labiau atitinka organizacijos interesus (pavyzdžiu galėtų būti avionikos sistemos ir jų techninė priežiūra). Jei tai nurodoma apribojimo skiltyje, reiškia, kad techninės priežiūros organizacija yra patvirtinta atlikti techninę priežiūrą, įskaitant to konkretaus tipo darbus ir užduotis.
                                       
                                    
                                          j)
                                       
                                       
                                          Kai A ir B klasių apribojimų skiltyje pateikiama nuoroda į seriją, tipą ir grupę, tai turi būti suprantama taip:
                                          
                                                      —
                                                   
                                                   
                                                      serija – tai tam tikro tipo serija, pvz., „Airbus 300“, „Airbus 310“ ar „Airbus 319“ arba „Boeing 737-300“ serija arba „RB211-524“ serija, arba „Cessna 150“ ar „Cessna 172“ serija, arba „Beech 55“ serija, arba „Continental O-200“ serija ir t. t.
                                                   
                                                
                                                      —
                                                   
                                                   
                                                      tipas – tai tam tikras tipas arba modelis, pvz., „Airbus 310-240“ tipas, „RB 211-524 B4“ tipas, arba „Cessna 172RG“ tipas.
                                                      Leidžiama nurodyti bet kokį serijų arba tipų skaičių;
                                                   
                                                
                                                      —
                                                   
                                                   
                                                      grupė – tai, pvz., vieną stūmoklinį variklį turintis „Cessna“ orlaivis arba turbokompresoriaus neturintis stūmoklinis variklis „Lycoming“ ir t. t.
                                                   
                                                
                                    
                                          k)
                                       
                                       
                                          Nukrypstant nuo 145.A.85 dalies a punkto 1 papunkčio, jeigu naudojamas su komponentais susijęs įrangos, kurios techninę priežiūrą gali atlikti remonto įmonė ir už kurios išleidimą eksploatuoti ji yra atsakinga, sąrašas, kurį leidžiama dažnai keisti, organizacija gali pasiūlyti įtraukti tokius pakeitimus į 145.A.85 dalies c punkte nurodytą tvarką, jei pakeitimams nereikia išankstinio patvirtinimo.
                                       
                                    
                                          l)
                                       
                                       
                                          Lentelė
                                          
                                                      KLASĖ
                                                   
                                                   
                                                      KATEGO-RIJA
                                                   
                                                   
                                                      APRIBOJIMAS
                                                   
                                                   
                                                      TECHNINĖ ORLAIVIO PRIEŽIŪRA ANGARE
                                                   
                                                   
                                                      PRIEŠ-SKRYDINĖ ORLAIVIO TECHNINĖ PRIEŽIŪRA
                                                   
                                                
                                                      ORLAIVIS
                                                   
                                                   
                                                      A1
                                                      Lėktuvai, kurių maksimali kilimo masė (MTOM) viršija 5 700  kg
                                                   
                                                   
                                                      [Nurodomas lėktuvo gamintojas arba grupė, serija ar tipas ir (arba) techninės priežiūros užduotys]
                                                      
                                                         Pavyzdys: Airbus A320 Series
                                                      
                                                   
                                                   
                                                      [TAIP / NE]  (*1)
                                                      
                                                   
                                                   
                                                      [TAIP / NE] (*1)
                                                      
                                                   
                                                
                                                      A2
                                                      Lėktuvai, kurių MTOM yra 5 700  kg arba mažesnė
                                                   
                                                   
                                                      [Nurodomas lėktuvo gamintojas arba grupė, serija ar tipas ir (arba) techninės priežiūros užduotys]
                                                      
                                                         Pavyzdys: DHC-6 Twin Otter Series
                                                      
                                                      Nurodoma, ar leidžiama išduoti tinkamumo skraidyti patikros pažymėjimus (tik orlaiviams, kuriems taikomas Vb priedas (ML dalis))
                                                   
                                                   
                                                      [TAIP / NE]  (*1)
                                                      
                                                   
                                                   
                                                      [TAIP / NE] (*1)
                                                      
                                                   
                                                
                                                      A3
                                                      Sraigtasparniai
                                                   
                                                   
                                                      [Nurodomas sraigtasparnio gamintojas arba grupė, serija ar tipas ir (arba) techninės priežiūros užduotis (-ys)]
                                                      
                                                         Pavyzdys: Robinson R44
                                                      
                                                      Nurodoma, ar leidžiama išduoti tinkamumo skraidyti patikros pažymėjimus (tik orlaiviams, kuriems taikomas Vb priedas (ML dalis))
                                                   
                                                   
                                                      [TAIP / NE]  (*1)
                                                      
                                                   
                                                   
                                                      [TAIP / NE] (*1)
                                                      
                                                   
                                                
                                                      A4
                                                      Orlaiviai, išskyrus A1, A2 ir A3 kategorijas
                                                   
                                                   
                                                      [Nurodoma orlaivių kategorija (sklandytuvas, oro balionas, dirižablis ir t. t.), gamintojas arba grupė, serija ar tipas ir (arba) techninės priežiūros užduotis (-ys)]
                                                      Nurodoma, ar leidžiama išduoti tinkamumo skraidyti patikros pažymėjimus (tik orlaiviams, kuriems taikomas Vb priedas (ML dalis))
                                                   
                                                   
                                                      [TAIP / NE]  (*1)
                                                      
                                                   
                                                   
                                                      [TAIP / NE] (*1)
                                                      
                                                   
                                                
                                                      VARIKLIAI
                                                   
                                                   
                                                      B1
                                                      Turbininiai
                                                   
                                                   
                                                      [Nurodoma variklio serija arba tipas ir (arba) techninės priežiūros užduotis (-ys)]
                                                      
                                                         Pavyzdys: PT6A Series
                                                      
                                                   
                                                
                                                      B2
                                                      Stūmokliniai
                                                   
                                                   
                                                      [Nurodomas variklio gamintojas arba grupė, serija ar tipas ir (arba) techninės priežiūros užduotis (-ys)]
                                                   
                                                
                                                      B3
                                                      Pagalbinė jėgainė
                                                   
                                                   
                                                      [Nurodomas variklio gamintojas arba serija ar tipas ir (arba) techninės priežiūros užduotis (-ys)]
                                                   
                                                
                                                      KOMPO-NENTAI, IŠSKYRUS SUKOMP-LEKTUO-TUS VARIKLIUS ARBA PAGAL-BINES JĖGAINES
                                                   
                                                   
                                                      C1 Oro kondicionavimo ir hermetizavimo įrenginys
                                                   
                                                   
                                                      [Nurodoma orlaivio tipas arba orlaivio ar komponento gamintojas arba konkretus komponentas ir (arba) daroma nuoroda į įmonės žinyne pateikiamą įrangos, kurios techninę priežiūrą gali atlikti remonto įmonė ir už kurios išleidimą eksploatuoti ji yra atsakinga, sąrašą ir (arba) techninės priežiūros užduotį (-is).]
                                                      
                                                         Pavyzdys: degalų tiekimo valdymo įtaisas PT6A
                                                      
                                                   
                                                
                                                      C2 Autopilotas
                                                   
                                                
                                                      C3 Ryšio ir navigacijos įranga
                                                   
                                                
                                                      C4 Durys – Liukai
                                                   
                                                
                                                      C5 Elektros energijos tiekimas ir apšvietimas
                                                   
                                                
                                                      C6 Įranga
                                                   
                                                
                                                      C7 Variklis – Pagalbinė jėgainė
                                                   
                                                
                                                      C8 Vairai
                                                   
                                                
                                                      C9 Degalai
                                                   
                                                
                                                      C10 Sraigtasparnis – Rotoriai
                                                   
                                                
                                                      C11 Sraigtasparnis – Pavara
                                                   
                                                
                                                      C12 Hidraulinė sistema
                                                   
                                                
                                                      C13 Būklės rodmenų teikimo ir registravimo sistema
                                                   
                                                
                                                      C14 Važiuoklė
                                                   
                                                
                                                      C15 Deguonies sistema
                                                   
                                                
                                                      C16 Oro sraigtai
                                                   
                                                
                                                      C17 Pneumatinė ir vakuumo sistema
                                                   
                                                
                                                      C18 Apsauga nuo apledėjimo/lietaus/ugnies
                                                   
                                                
                                                      C19 Langai
                                                   
                                                
                                                      C20 Konstrukcijos dalys
                                                   
                                                
                                                      C21 Vandens balastas
                                                   
                                                
                                                      C22 Traukos jėgos padidinimas
                                                   
                                                
                                                      SPECIALIOSIOS PASLAUGOS
                                                   
                                                   
                                                      D1 Neardomieji bandymai
                                                   
                                                   
                                                      [Nurodomas (-i) konkretus (-ūs) neardomųjų bandymų metodas (-ai)]
                                                   
                                                
                                    
                                          m)
                                       
                                       
                                          Techninės priežiūros organizacijai, kuri visai techninės priežiūros veiklai planuoti ir vykdyti samdo tik vieną darbuotoją, galima suteikti tik ribotas patvirtinimo sąlygas. Didžiausi leidžiami apribojimai:
                                          
                                                      KLASĖ
                                                   
                                                   
                                                      KATEGORIJA
                                                   
                                                   
                                                      APRIBOJIMAS
                                                   
                                                
                                                      ORLAIVIS
                                                   
                                                   
                                                      A2
                                                   
                                                   
                                                      LĖKTUVAMS SU STŪMOKLINIAIS VARIKLIAIS, KURIŲ MTOM NE DIDESNĖ KAIP 5 700  KG
                                                   
                                                
                                                      ORLAIVIS
                                                   
                                                   
                                                      A3
                                                   
                                                   
                                                      SRAIGTASPARNIS SU VIENU STŪMOKLINIU VARIKLIU, KURIO MTOM NE DIDESNĖ KAIP 3 175  KG
                                                   
                                                
                                                      ORLAIVIS
                                                   
                                                   
                                                      A4
                                                   
                                                   
                                                      APRIBOJIMŲ NENUSTATYTA
                                                   
                                                
                                                      VARIKLIAI
                                                   
                                                   
                                                      B2
                                                   
                                                   
                                                      MAŽESNĖS GALIOS NEI 450 AJ
                                                   
                                                
                                                      KOMPONENTAI, IŠSKYRUS SUKOMPLEKTUOTUS VARIKLIUS ARBA PAGALBINES JĖGAINES
                                                   
                                                   
                                                      NUO C1 IKI C22
                                                   
                                                   
                                                      PAGAL ĮRANGOS, KURIOS TECHNINĘ PRIEŽIŪRĄ GALI ATLIKTI REMONTO ĮMONĖ IR UŽ KURIOS IŠLEIDIMĄ EKSPLOATUOTI JI YRA ATSAKINGA, SĄRAŠĄ
                                                   
                                                
                                                      SPECIALIOSIOS PASLAUGOS
                                                   
                                                   
                                                      D1: NEARDOMIEJI BANDYMAI (NDT)
                                                   
                                                   
                                                      NEARDOMŲJŲ BANDYMŲ METODAS (-AI) TURI BŪTI NUSTATYTAS (-I)
                                                   
                                                
                                    Reikia atkreipti dėmesį į tai, kad kompetentinga institucija tos organizacijos patvirtinimo sąlygas gali dar labiau apriboti, atsižvelgdama į konkrečios organizacijos pajėgumą.
                           
                        “
                  
               (*1)  Išbraukti, kas netinka.
         
      
      
         
            III PRIEDAS
            Vb priedo (ML dalies), ML.A.906 dalies a punkto įžanginis sakinys pakeičiamas taip:
            
               „Perkeldamas į valstybės narės registrą orlaivį iš trečiosios valstybės arba reglamentavimo sistemos, kurioje Reglamentas (ES) 2018/1139 netaikomas, pareiškėjas:“.
            
         
      
      
         
            IV PRIEDAS
            I priedo (M dalies) M.A.502 dalies c punkto trečias sakinys pakeičiamas taip:
            
               „Tokia variklio techninės priežiūros organizacija gali laikinai išmontuoti komponentą techninei priežiūrai atlikti, jei tai būtina, kad būtų lengviau jį pasiekti, išskyrus tuos atvejus, kai dėl tokio išmontavimo prireikia atlikti papildomą techninę priežiūrą.“